cyanic-selkie/wikianc huggingface dataset:
ഓറൽ പോളിയോ വാക്സിൻ-എയിഡ്സ് സിദ്ധാന്തം
ആഫ്രിക്കയിലെ നിലവിലെ ഓറൽ പോളിയോ-വാക്സിൻ കാമ്പെയ്ൻ
2003 ആയപ്പോഴേക്കും, പശ്ചിമാഫ്രിക്കയിലെ പോളിയോ കേസുകൾ ഒറ്റപ്പെട്ട പ്രദേശങ്ങളിൽ വളരെ കുറച്ച് മാത്രമായി ചുരുങ്ങി. എന്നിരുന്നാലും, നൈജീരിയയിലും ആഫ്രിക്കയിലെ മറ്റു പല രാജ്യങ്ങളിലും ഈ രോഗം വീണ്ടും ഉയർന്നുവന്നിട്ടുണ്ട്, ചില പ്രാദേശിക ജനത തങ്ങളുടെ കുട്ടികൾക്ക് സാബിൻ ഓറൽ വാക്സിൻ നൽകാൻ അനുവദിച്ചില്ല എന്ന് എപ്പിഡെമിയോളജിസ്റ്റുകൾ കണ്ടെത്തിയിട്ടുണ്ട്. പ്രാദേശിക ജനതയുടെ ആശങ്കകൾ പലപ്പോഴും വാക്സിൻ വന്ധ്യതയ്ക്ക് കാരണമാകുമെന്ന ഭയവുമായി ബന്ധപ്പെട്ടിരിക്കുന്നു, കൂടാതെ ഒപിവി-എയ്ഡ്സ് സിദ്ധാന്തത്തെക്കുറിച്ചുള്ള തർക്കം ഇതിന് ആക്കം കൂട്ടിയതായി കരുതുന്നു. 2003 മുതൽ, ഈ ആശയങ്ങൾ മുസ്‌ലിം സമുദായത്തിലെ ചിലർക്കിടയിൽ വ്യാപിച്ചു. "ആധുനിക ഹിറ്റ്‌ലർമാർ, എച്ച്‌ഐവി, എയ്ഡ്‌സ് എന്നിവയ്ക്ക് കാരണമായേക്കാവുന്ന വന്ധ്യതയുണ്ടാക്കുന്ന മരുന്നുകളും വൈറസുകളും ഉപയോഗിച്ച് ഓറൽ പോളിയോ വാക്സിനുകളിൽ മനഃപൂർവ്വം മായം ചേർത്തിട്ടുണ്ടെന്ന് ഞങ്ങൾ വിശ്വസിക്കുന്നു" നൈജീരിയയിലെ സുപ്രീം കൗൺസിൽ ഫോർ ശരീഅത്തിന്റെ ദത്തി അഹമ്മദ് പ്രസ്താവിച്ചു.
ഇപ്പോൾ കോംഗോ പോലുള്ള പല സ്ഥലങ്ങളിലും വാക്‌സിൻ-ഡിറൈവ്ഡ് പോളിയോവൈറസുകൾ (സിവിഡിപിവി) മൂലം വൈൾഡ് വൈറസിനേക്കാൾ കൂടുതൽ പോളിയോ പക്ഷാഘാതത്തിന് കാരണമാകുന്നു എന്നത് പോളിയോ നിർമാർജന ശ്രമങ്ങളുടെ വിജയത്തിന്റെ തെളിവായി ചൂണ്ടിക്കാണിക്കപ്പെടുന്നു.
പുറം കണ്ണികൾ
വർഗ്ഗം:വാക്സിൻ വിവാദങ്ങൾ
ഉലുരു-കറ്റ ജൂത ദേശീയോദ്യാനം
അവലോകനം
"ഓസ്ട്രേലിയയുടെ ഏറ്റവും സ്വാഭാവിക ഐക്കൺ" ആയി അംഗീകരിക്കപ്പെട്ട ഉലുരു ഓസ്‌ട്രേലിയയുടെ കേന്ദ്രബിന്ദുവായും ഓസ്‌ട്രേലിയൻ തദ്ദേശീയ സംസ്കാരത്തിൻറെ ഭാഗമായി ലോകത്തിന്റെ അംഗീകാരമായി മാറുകയും ചെയ്തിരിക്കുന്നു. മണൽക്കല്ലുകൊണ്ടുള്ള മോണോലിത്തിന് 348 മീറ്റർ (1,142 അടി) ഉയരമുണ്ട്. ഇവിടെയുള്ള താമസക്കാരിൽ ഭൂരിഭാഗം അനങു ആണ് (പ്രാദേശിക തദ്ദേശീയ ജനങ്ങൾ). ഉലൂരു സ്ഥലത്തിന്റെ പേരാണ്. ഈ "പാറയിൽ" നിരവധി വ്യത്യസ്ത ലാൻഡ്മാർക്കുകൾ കാണപ്പെടുന്നു. നിരവധി പൂർ‌വ്വികർ‌ ഈ ഭൂപ്രകൃതിയിൽ ഇടപഴകിയിരുന്നു. ചിലർ ഇപ്പോഴും ഇവിടെ വസിക്കുന്നുണ്ടെന്ന് വിശ്വസിക്കുന്നു. കറ്റ ജൂത എന്ന വാക്കിന്റെ അർത്ഥം നിരവധി തല എന്നാണ്. അറിവുമായി ബന്ധപ്പെട്ട ഈ വിശുദ്ധ സ്ഥലം വളരെ ശക്തവും അപകടകരവുമാണെന്ന് കരുതപ്പെടുന്നു. പ്രാരംഭ മനുഷ്യർക്കു മാത്രം അനുയോജ്യമായ ഈ ഭൂപ്രദേശം 500 ദശലക്ഷം വർഷങ്ങൾ പഴക്കമുള്ള 36 കോൺഗ്ലോമെറേറ്റ് താഴികക്കുടം പോലുള്ള പാറകൾ കാണപ്പെടുന്നു.
അനങുജനത ഉലുരു-കറ്റ ജൂത ദേശീയോദ്യാനത്തിന്റെ പരമ്പരാഗത ആദിവാസി ഉടമകളാണ്. തങ്ങളുടെ സംസ്കാരം ആദ്യകാലത്തിൽ തന്നെ പൂർവ്വികർ സൃഷ്ടിച്ചതാണെന്ന് അവർ വിശ്വസിക്കുന്നു. സൃഷ്ടി കാലഘട്ടത്തിൽ നടത്തിയ ഭൗതിക തെളിവുകൾ ഉലുരുവും കറ്റ ജുറ്റയും നൽകുന്നു. പ്രാദേശിക സസ്യജന്തുജാലങ്ങളെക്കുറിച്ചും കാട്ടുഭക്ഷണങ്ങളെക്കുറിച്ചും പ്രദേശത്തെ ആദിവാസി ഡ്രീംടൈം കഥകളെക്കുറിച്ചും സന്ദർശകരെ അറിയിക്കാൻ അവർ പലപ്പോഴും നടത്ത ടൂറുകൾ നയിക്കുന്നു.
വസുന്ധര കൊംകാലി
ഹിന്ദുസ്ഥാനി ശാസ്ത്രീയ സംഗീതജ്ഞയായിരുന്നു വസുന്ധര കൊംകാലി. കുമാർ ഗന്ധർവ്വയുടെ ഭാര്യയായ അവർ അദ്ദേഹത്തോടൊപ്പം നിരവധി സംഗീത സദസ്സുകളിൽ പങ്കെടുത്തിരുന്നു. ഭജൻ ആലാപനത്തിൽ മികവു കാണിച്ചിരുന്ന അവർക്ക് പത്മശ്രീ പുരസ്കാരവും കേന്ദ്ര സംഗീത നാടക അക്കാദമി പുരസ്കാരവും ലഭിച്ചിട്ടുണ്ട്.
അവലംബം
വർഗ്ഗം:ഹിന്ദുസ്ഥാനി സംഗീതജ്ഞർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:2015-ൽ മരിച്ചവർ വർഗ്ഗം:ജൂലൈ 28-ന് മരിച്ചവർ വർഗ്ഗം:1931-ൽ ജനിച്ചവർ
ജരഹൻ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ജരഹൻ. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ജരഹൻ സ്ഥിതിചെയ്യുന്നത്. ജരഹൻ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ജരഹൻ ൽ 186 വീടുകൾ ഉണ്ട്. ആകെ ജനസംഖ്യ 955 ആണ്. ഇതിൽ 505 പുരുഷന്മാരും 450 സ്ത്രീകളും ഉൾപ്പെടുന്നു. ജരഹൻ ലെ സാക്ഷരതാ നിരക്ക് 74.03 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ജരഹൻ ലെ 6 വയസ്സിനു താഴെയുള്ള കുട്ടികളുടെ എണ്ണം 74 ആണ്. ഇത് ജരഹൻ ലെ ആകെ ജനസംഖ്യയുടെ 7.75 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 441 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 304 പുരുഷന്മാരും 137 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 93.42 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 45.8 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
മോണിക്ക ഹൗസർ
ലഘുചിത്രം| 2004-ൽ ഹൗസർ മോണിക്ക ഹൗസർ (ജനനം: 24 മെയ് 1959, സ്വിറ്റ്സർലൻഡിലെ താലിൽ ) സ്വിറ്റ്സർലൻഡിൽ ജനിച്ചുവളർന്ന ഒരു ഇറ്റാലിയൻ പാരമ്പര്യമുള്ള ഭിഷഗ്വരയും ഗൈനക്കോളജിസ്റ്റും അതുപോലെതന്നെ അറിയപ്പെടുന്ന ഒരു മാനുഷികവാദിയുമാണ്. അന്താരാഷ്ട്ര തലത്തിൽ പ്രശസ്തമായ സ്ത്രീകളുടെ അവകാശ-സഹായ സംഘടനയായി അറിയപ്പെടുന്ന മെഡിക്ക മൊണ്ടിയേലിന്റെ സ്ഥാപകകൂടിയാണ് അവർ. മോണിക്ക ഹൌസർ കൊളോൺ നഗരത്തിൽ താമസിച്ചുകൊണ്ട് ജോലി ചെയ്യുന്നു.
ആദ്യകാല ജീവിതവും വിദ്യാഭ്യാസവും
ഓസ്ട്രിയയിലെ ഇൻസ്ബ്രൂക്ക് നഗരത്തിലെ കലാലയത്തിൽ വൈദ്യശാസ്ത്ര വിദ്യാഭ്യാസം ആരംഭിക്കുന്നതിനു മുമ്പുള്ള കാലത്ത്, ജർമ്മൻ ഭാഷ സംസാരിക്കുന്ന സ്വിറ്റ്സർലൻഡിലെ സെന്റ് ഗാലൻ നഗരത്തിനു സമീപസ്ഥമായ താൽ ഗ്രാമത്തിലാണ് ഹൌസർ തന്റെ ബാല്യകാലം ചെലവഴിച്ചത്. അവൾ 1984-ൽ ഇൻസ്ബ്രൂക്ക്, ബൊലോഗ്ന എന്നിവിടങ്ങളിൽനിന്ന് വൈദ്യശാസ്ത്രത്തിൽ ഡോക്ടറേറ്റ് പൂർത്തിയാക്കുകയും 1988-ൽ ജർമ്മൻ വൈദ്യശാസ്ത്ര അനുമതിപത്രം നേടിക്കൊണ്ട് 1998 ൽ എസ്സെൻ സർവ്വകലാശാലയുടെ കീഴിലുള്ള ആശുപത്രിയിൽ ഗൈനക്കോളജിയിൽ പ്രത്യേക പരിശീലനം നേടുകയും ചെയ്തു.
കരിയർ
അവരുടെ വൈദ്യശാസ്ത്ര പഠനത്തിന്റെ അവസാനകാലത്ത്, മോണിക്ക ഹൗസർ കൊളോൺ നഗരത്തിലേയ്ക്ക് താമസം മാറിക്കൊണ്ട്, അവിടെ യുദ്ധമേഖലകളിലെ അതിക്രമത്തിന് ഇരയായ സ്ത്രീകൾക്ക് വേണ്ടിയുള്ള പ്രവർത്തനങ്ങളിൽ മുഴുകി. ഇതിനായി, അവർ സ്ഥാപിച്ച മെഡിക്ക മൊണ്ടിയേൽ എന്ന സംഘടനയോടൊപ്പം ബോസ്നിയ-ഹെർസഗോവിന, അഫ്ഗാനിസ്ഥാൻ, കോംഗോ, ലൈബീരിയ, ഇസ്രായേൽ എന്നിവിടങ്ങളിലേക്ക് യാത്രകൾ നടത്തുകയും ചെയ്തു. 1993-ൽ അവർ ബോസ്നിയ ഹെർസെഗോവിനയിൽ ആദ്യത്തെ ബലാത്സംഗ പ്രതിസന്ധി കേന്ദ്രം (റേപ്പ് ക്രൈസിസ് സെന്റർ) സ്ഥാപിച്ചു. ഫീൽഡിലെ ആദ്യ വർഷങ്ങളിലെ പ്രവർത്തനങ്ങൾക്ക് ശേഷം, 1995-ൽ മാനസിക തകർച്ച അനുഭവപ്പെട്ട അവർ, അതിൽ നിന്ന് മൂന്ന് മാസത്തിന് ശേഷം മാത്രമാണ് മുക്തയായത്.
1999-ൽ, അൽബേനിയയിലേക്കും കൊസോവോയിലേക്കും നിരവധി പദ്ധതികളുടെ ഭാഗമായുള്ള സന്ദർശനങ്ങൾ ഉൾപ്പെട്ട മെഡിക്ക മൊണ്ടിയേൽ കൊസോവ എന്ന പ്രോജക്റ്റ് ഹൗസർ ആരംഭിച്ചു. 2000-ൽ അവർ മെഡിക്ക മൊണ്ടിയേലിന്റെ പ്രവർത്തനത്തിൻറെ സാരഥ്യം സ്വയം ഏറ്റെടുത്തു.
2017-ൽ, ലാൻസെറ്റ് മെഡിക്കൽ ജേണലിൽ പ്രസിദ്ധീകരിച്ച ഒരു തുറന്ന കത്തിൽ സിമ സമർ, ജിനോ സ്ട്രാഡ, റാൻ ഗോൾഡ്‌സ്റ്റൈൻ, ഡെനിസ് മുക്‌വെഗെ എന്നിവരോടൊപ്പം ചേർന്ന ഹൗസർ, അതിലൂടെ ലോകാരോഗ്യ സംഘടനയുടെ ഇൻകമിംഗ് ഡയറക്ടറായിരുന്ന ജനറൽ ടെഡ്രോസ് അദാനോമിനോട് ലൈംഗികതയിലും ലിംഗാധിഷ്ഠിത അക്രമത്തിലും ശ്രദ്ധ കേന്ദ്രീകരിക്കാൻ ആവശ്യപ്പെടുകയുണ്ടായി.
അംഗീകാരം
2008-ൽ ഹൗസറിന് അസ്മ ജഹാംഗീറിനൊപ്പം റൈറ്റ് ലൈവ്‌ലിഹുഡ് അവാർഡും - 2012-ൽ കൗൺസിൽ ഓഫ് യൂറോപ്പിന്റെ നോർത്ത്-സൗത്ത് പുരസ്കാരവും  ലഭിച്ചു. കൂടാതെ, അവർ ഇനിപ്പറയുന്ന ബഹുമതികളുടെ സ്വീകർത്താവുകൂടിയാണ്.:
1996-ൽ, ബോസ്നിയൻ അഭയാർത്ഥികളെ നിർബന്ധിതമായി തിരിച്ചയക്കുന്ന സർക്കാർ നയത്തിനെതിരെ പ്രതിഷേധിച്ച് ഫെഡറൽ റിപ്പബ്ലിക് ഓഫ് ജർമ്മനിയുടെ ഓർഡർ ഓഫ് മെറിറ്റ് ഹൌസർ നിരസിച്ചു.
സ്വകാര്യ ജീവിതം
മെഡിക്ക മൊണ്ടിയേൽ സഹസ്ഥാപകനായിരുന്ന ക്ലോസ്-പീറ്റർ ക്ലൗണറെയാണ് ഹൗസർ വിവാഹം കഴിച്ചത്. ഒരു മകനുള്ള ദമ്പതികൾ കൊളോൺ നഗരം ഉൾപ്പെടുന്ന ബ്രൂൽ ജില്ലയിലാണ് താമസം.
റഫറൻസുകൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1959-ൽ ജനിച്ചവർ
യോസ് സുദാർസോ ദ്വീപ്
പുലാവു യോസ് സുദാർസോ അഥവാ പുലാവു ഡൊലാക്, ന്യൂ ഗിനിയ പ്രധാന ദ്വീപിൽനിന്ന് ഇടുങ്ങിയ മുലി കടലിടുക്കിനാൽ വേർതിരിക്കപ്പെട്ടിരിക്കുന്ന ഒരു ദ്വീപാണ്. ഇന്തോനേഷ്യൻ പ്രവിശ്യയായ പാപ്പുവയിലെ മെരാവുക് റീജൻസിയുടെ ഭാഗമാണ് ഈ ദ്വീപ്. ഒരു ഇലയുടെ ആകൃതിയിൽ, 165 കിലോമീറ്റർ (103 മൈൽ) നീളത്തിൽ ഏകദേശം 11,740 ചതുരശ്ര കിലോമീറ്ററർ (4,530 ചതുരശ്ര മൈൽ) വിസ്തീർണ്ണത്തിൽ ഈ ദ്വീപ് വ്യാപിച്ചുകിടക്കുന്നത്. 1963 വരെ ഈ ദ്വീപ് ഫ്രെഡറിക് ഹെന്റിക് ദ്വീപ് എന്നറിയപ്പെട്ടിരുന്നു. ഡൊലോക്, കിമാം, കൊളെപം എന്നിവയാണ് ദ്വീപിന്റെ പ്രാദേശികമായ ചില പേരുകൾ.
11,000 അധിവാസികളുള്ള ഈ ദ്വീപിലെ ജനസാന്ദ്രത ചതുരശ്ര കിലോമീറ്ററിന് ഒന്നിൽ (2.5 / ചതുരശ്ര മൈൽ) കുറവാണ്. തദ്ദേശീയവാസികൾ കിമാഖിമ, ൻഡോം, റിയാന്റാന/കിമാൻ‌ ഉൾപ്പെടെയുള്ള കൊലൊപോം ഭാഷകളാണ് സംസാരിക്കുന്നത്. ദ്വീപിലെ സമൂഹങ്ങളിൽ  കബ, കിമീൻ, ക്ലാഡർ, പെംബ്രെ, വാൻ, യോമുക എന്നിവ ഉൾപ്പെടുന്നു. കിമാൻ (അല്ലെങ്കിൽ കിമാം) ആണ് പ്രധാന അധിവാസകേന്ദ്രം. ഡൊലാക്കിൽനിന്നു ചെറു ദ്വീപായ കൊമോറാനെ വേർതിരിക്കുന്ന ബുവായ കടലിടുക്കിന് തെക്കുകിഴക്കായിട്ടാണ് ഇതു  സ്ഥിതി ചെയ്യുന്നത്.
ചരിത്രം
യൂറോപ്യന്മാരാണ് ഈ ദ്വീപു കണ്ടുപിടിച്ചത്. 1606 ഏതാണ്ട ജനുവരി മാസത്തിൽ വില്യം ജാൻസസും അദ്ദേഹത്തിന്റെ സംഘവും ഡൂയിഫ്കെൻ എന്ന കപ്പലിൽ  ഓസ്ട്രേലിയ കണ്ടെത്താനും തിരിച്ചുമുള്ള യാത്രകളിൽ ഈ ദ്വീപിനെ വലംവച്ചു കടന്നു പോകുകയുണ്ടായി. ദ്വീപിനും പ്രധാന കരയ്ക്കുമിടയിലുള്ള കടലിടുക്കിൽ ഡൂയിഫ്കെൻ ഗണ്യമായ സമയം ചെലവഴിക്കുകയുണ്ടായി. ജാൻസസിന്റെ പര്യവേഷണത്തിലെ ഭൂപടത്തിൽ ദ്വീപിനെ താഴ്ന്ന നിരപ്പിലുള്ളതും ചെളി നിറഞ്ഞതുമായ “ടിയൂറി”എന്നു വിളിക്കുന്നു. 1623 ൽ അറഫുറ കടലിലേയ്ക്ക് ഉന്തിനിൽക്കുന്ന പ്രമുഖമായ തെക്കുപടിഞ്ഞാറൻ മുനമ്പിനെ ചുറ്റി സഞ്ചരിച്ച ജാൻ കാർശ്റെൻസ് ഇതിനെ ഇന്നും നിലനിർത്തിയിരിക്കുന്ന ഒരു പേരായ ‘വാൽസെ കാപ്’ (“ഫാൾസ് കേപ്പ്” എന്ന ഡച്ച് നാമം) എന്നു പേരിട്ടു വിളിച്ചു (ഇന്തോനേഷ്യൻ : ടാഞ്ചുങ് വാൽസ്, ഇംഗ്ലീഷ്: കേപ്പ് വാൽസ്).
1835 ഏപ്രിൽ 26 നും മെയ് 9 നുമിടയ്ക്ക് ഡച്ച്  ക്യാപ്റ്റന്മാരായിരുന്ന ലാൻഗെൻബെർഗ്, കൂൾ, ബാൻസെ എന്നിവർ അവരുടെ പോസ്റ്റില്ലൻ, സിരീൻ എന്നീ ഇരട്ട പായ്മരക്കപ്പലുകളുമായി ഈ ഇടുങ്ങിയ നാവിക പാതയിലൂടെ സഞ്ചരിക്കുന്നതുവരെ ഈ ദ്വീപിനെ പ്രധാന ന്യൂ ഗിനിയയുടെ ഒരു ഭാഗമായി കണക്കാക്കിയിരുന്നു. ഈ ജലപാതക്ക് അവർ പ്രിൻസസ് മരിയാനെ കടലിടുക്ക് (ഇപ്പോൾ മുലി കടലിടുക്ക്) എന്നു പേരിടുകയും ദ്വീപിന് രാജാവിനറെ പേരക്കുട്ടികളിലൊരാളും ഡച്ച് ഈസ്റ്റ് ഇൻഡിസിൽ ഏതാനു കാലം താമസിച്ചിരുന്നയാളുമായ പ്രിൻസ് വില്ല്യം ഫ്രെഡറിക് ഹെന്റിയുടെ പേരു നൽകുകയും ചെയ്തു. 1884 വരെയെങ്കിലും കോമാരൻ, ഡൊലോക്കിൻറെ ഭാഗമായി കരുതപ്പെട്ടിരുന്നു. 1963 മേയ് മാസത്തിൽ പശ്ചിമ ന്യൂഗിനിയ ഇൻഡോനേഷ്യയിലേക്ക് കൈമാറ്റം നടന്നശേഷം ഇന്തോനേഷ്യൻ സർക്കാർ ഇന്തോനേഷ്യൻ നാവിക ഉദ്യോഗസ്ഥനായിരുന്ന യോസ് സുദാർസോയുടെ ബഹുമാനാർത്ഥം അദ്ദേഹത്തിന്റെ പേരു നൽകി. 1962 ജനുവരിയിൽ ന്യൂ ഗ്വിനിയ തീരത്തിന്റെ വടക്കുപടിഞ്ഞാറൻ പ്രദേശത്തെ 700 കിലോമീറ്റർ (430 മൈൽ) നീളത്തിലുള്ള തീരപ്രദേശത്ത് സൈനിക നടപടിയേലേർപ്പെട്ടിരിക്കുമ്പോഴാണ് അദ്ദേഹം കൊല്ലപ്പെട്ടത്.
അവലംബം
വർഗ്ഗം:ഇന്തോനേഷ്യയിലെ ദ്വീപുകൾ
ദേബശ്രീ റോയ്
ഒരു ബംഗാളി ചലച്ചിത്രനടിയാണ് ദേബശ്രീ റോയ് (ജനനം: 1964 ഓഗസ്റ്റ് 8). മികച്ച നടിക്കുള്ള 1994ലെ ദേശീയപുരസ്കാരം നേടിയിട്ടുണ്ട്.
ജീവിതരേഖ
ബിരേന്ദ്ര കിഷോർ റോയിയുടെയും ആരതി റോയിയുടെയും മകളായി 1964 ഓഗസ്റ്റ് 8ന് ജനിച്ചു. അഞ്ചാം വയസിൽ ഹരിമോയ് സെൻ സംവിധാനം ചെയ്ത പഗോൾ താക്കൂർ(1967) എന്ന ചിത്രത്തിൽ അഭിനയിച്ചു. ഒരു ഒഡീസി നർത്തകി കൂടിയാണ് ദേബശ്രീ റോയ്. തന്റെ ബാല്യകാലത്തുതന്നെ നർത്തകിയായി അരങ്ങേറി. തന്റെ അമ്മയുടെ പക്കൽ നിന്നാണ് ദേബശ്രീ നൃത്തം പഠിച്ചത്.
അവലംബം
വർഗ്ഗം:1964-ൽ ജനിച്ചവർ വർഗ്ഗം:ഓഗസ്റ്റ് 8-ന് ജനിച്ചവർ വർഗ്ഗം:മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ വർഗ്ഗം:ബംഗാളി ചലച്ചിത്രനടിമാർ
ഉഷ്ണരാശി
കെ.വി.മോഹൻകുമാർ രചിച്ച മലയാള നോവലാണ് ഉഷ്ണരാശി – കരപ്പുറത്തിന്റെ ഇതിഹാസം. 2018 ലെ വയലാർ അവാർഡ് ഈ ഗ്രന്ഥത്തിനായിരുന്നു.
ഉള്ളടക്കം
പുന്നപ്ര വയലാർ സമരകാലഘട്ടത്തിന്റെ പശ്ചാത്തലത്തിൽ 1930 മുതൽ 2014 വരെയുള്ള കേരളത്തിന്റെ സൂക്ഷ്മ രാഷ്ട്രീയ വിശകലനമാണ് ഈ നോവലിന്റെ പ്രമേയം.അതുകൊണ്ടാണ് ചരിത്ര പശ്ചാത്തലത്തിലുള്ള സമകാലിക നോവൽ എന്ന്  'ഉഷ്ണരാശി'വിശേഷിപ്പിക്കപ്പെടുന്നത്. മലയാളിയായ സഖാവ് സത്യദാസിൻറെയും ബംഗാളി എഴുത്തുകാരി സ്നേഹലത ചാറ്റർജിയുടെയും മകൾ അപരാജിത, അച്ഛൻ സത്യദാസിൻറെ മരണത്തിന് ശേഷം കൂട്ടുകാരി ദിശയോടൊപ്പം സ്വന്തം വേരുകൾ തേടി വയലാറിൽ എത്തുന്നതും ആ നാടിന്റെ സമരചരിത്രത്തിന്റെ ഇതിഹാസം ‘കരപ്പുറത്തിന്റെ ഇതിഹാസം’ എന്നപേരിൽ എഴുതുന്നതുമാണ് നോവലിന്റെ പ്രമേയം. പല കാലങ്ങളിലായി പി. കൃഷ്ണപ്പിള്ളയും, ഇ.എം.എസും, എ.കെ. ജിയും, കെ. ദാമോദരനും, ടിവി തോമസും, ആർ സുഗതനും, പി.കെ. ചന്ദ്രാനന്ദനും, കെ.വി. പത്രോസും, സൈമൺ ആശാനും, സി.കെ. കുമാരപ്പണിക്കരുമടക്കം പുന്നപ്ര വയലാർ സമരചരിത്രത്തിന്റെ തുടിക്കുന്ന താളുകളിലെ നൂറുകണക്കിന് സമരനായകന്മാർ ഈ നോവലിലുടനീളം കഥാപാത്രങ്ങളാകുന്നുണ്ട്.
അവലംബം
വർഗ്ഗം:കെ.വി.മോഹൻകുമാർ എഴുതിയ നോവലുകൾ വർഗ്ഗം:വയലാർ പുരസ്കാരം ലഭിച്ച കൃതികൾ
യൂറി ഫെഡ്കോവിച്ച്
ഒരു ഉക്രേനിയൻ എഴുത്തുകാരനും കവിയും നാടോടിക്കഥകളുടെ വിവർത്തകനുമായിരുന്നു ഒസിപ് യൂറി ഫെഡ്കോവിച്ച്.
ജീവചരിത്രം
ബുക്കോവിനയിലെ ആദ്യത്തെ ഉക്രേനിയൻ ഭാഷാ പത്രം അദ്ദേഹം എഡിറ്റ് ചെയ്തു.
1989-ൽ ചെർനിവറ്റ്സി യൂണിവേഴ്സിറ്റി യൂറി ഫെഡ്കോവിച്ച് ചെർനിവറ്റ്സി നാഷണൽ യൂണിവേഴ്സിറ്റി എന്ന് പുനർനാമകരണം ചെയ്യപ്പെട്ടു. യൂറി ഫെഡ്‌കോവിച്ച് ചെർനിവ്‌സി നാഷണൽ യൂണിവേഴ്‌സിറ്റി 1875-ൽ ഫ്രാൻസ്-ജോസഫ്‌സ്-യൂണിവേഴ്‌സിറ്റാറ്റ് സെർനോവിറ്റ്‌സ് എന്ന പേരിൽ സ്ഥാപിതമായി. 1940-ൽ ഉക്രെയ്‌നിലെ നോർത്തേൺ ബുക്കോവിനയെ ഉക്രെയ്‌നുമായി പുനഃസംയോജിപ്പിക്കുന്നത് വരെ ഈ സർവ്വകലാശാല ഒരു റൊമാനിയൻ ഉന്നത വിദ്യാഭ്യാസ സ്ഥാപനമായിരുന്നു. 1989-ൽ അതിന്റെ പേര് ഇന്ന് അറിയപ്പെടുന്നതായി മാറുകയും 2000-ൽ അതിനെ ഒരു ദേശീയ സർവ്വകലാശാലയായി പ്രഖ്യാപിക്കുകയും ചെയ്തു.
പുറംകണ്ണികൾ
വർഗ്ഗം:1834-ൽ ജനിച്ചവർ വർഗ്ഗം:1888-ൽ മരിച്ചവർ വർഗ്ഗം:ഉക്രേനിയൻ ഫോക്ക്‌ലോറിസ്റ്റുകൾ
ഷും
ഉക്രേനിയൻ ഇലക്ട്രോ-ഫോക്ക് ബാൻഡ് Go_A യുടെ ഒരു ഗാനമാണ് "ഷും" (ഉക്രേനിയൻ: Шум, transl. "Noise"). 2021-ൽ റോട്ടർഡാമിൽ നടന്ന യൂറോവിഷൻ ഗാനമത്സരത്തിൽ ഇത് ഉക്രെയ്നെ പ്രതിനിധീകരിച്ചു. പൂർണ്ണമായും ഉക്രേനിയൻ ഭാഷയിൽ ആലപിച്ച ഒരു ഗാനം യൂറോവിഷനിൽ രാജ്യത്തെ പ്രതിനിധീകരിക്കുന്നത് ഇത് രണ്ടാം തവണയാണ് (ആദ്യമായി 2020 ൽ അവരുടെ "സോളോവി" എന്ന ഗാനത്തിനൊപ്പം Go_A), എന്നാൽ 2020 ലെ മത്സരം റദ്ദാക്കിയതിനാൽ യൂറോവിഷനിൽ ആദ്യമായിട്ടാണ് മത്സരിക്കുന്നത്.
"ഷും" 2021 യൂറോവിഷൻ ഫൈനലിലേക്ക് യോഗ്യത നേടി. അവിടെ അത് 364 പോയിന്റുമായി അഞ്ചാം സ്ഥാനത്താണ്. അഞ്ച് രാജ്യങ്ങളിൽ നിന്നുള്ള പരമാവധി 12 പോയിന്റുകൾ ഉൾപ്പെടെ 267 പോയിന്റുമായി, ഒടുവിൽ വിജയിച്ച ഇറ്റലിക്ക് പിന്നിൽ, പൊതു വോട്ടിന്റെ രണ്ടാം സ്ഥാനക്കാരായിരുന്നു അവർ. ഗാനത്തിന്റെ യൂറോവിഷൻ പതിപ്പ് 2021 മെയ് 24-ന് ആഗോള സ്‌പോട്ടിഫൈ വൈറൽ 50 പ്രതിദിന പട്ടികയിൽ മുന്നിലെത്തി. അവിടെ അത് ജൂൺ 1 വരെ തുടർന്നു. മെയ് 27-ന് ആഴ്‌ചയിൽ പ്രതിവാര പട്ടികയിൽ മുന്നിലെത്തി. ബിൽബോർഡ് ഗ്ലോബൽ 200-ൽ ജൂൺ 5-ന്റെ ആഴ്‌ചയിൽ 158-ാം സ്ഥാനത്തെത്തി, അവിടെ ചാർട്ട് ചെയ്യുന്ന ആദ്യത്തെ ഉക്രേനിയൻ ഭാഷാ ഗാനമായി ഇത് മാറി. അതേ ആഴ്‌ചയിൽ, യു.എസ്. ബിൽബോർഡ് ഗ്ലോബൽ എക്‌സിഎൽ-ൽ ഇത് 80-ാം സ്ഥാനത്തെത്തി.
പശ്ചാത്തലം
ഈ ഗാനത്തിന്റെ വരികൾ "ഷും" നാടോടി ആചാരത്തിൽ ആലപിച്ച ഉക്രേനിയൻ നാടോടി ഗാനങ്ങളുടെ ഒരു വ്യതിയാനമാണ്. ചടങ്ങിൽ ഒരു ഗെയിം ഉൾപ്പെടുന്നു. അത് വസന്തകാലത്ത് നടത്തപ്പെട്ടു. ചില നരവംശശാസ്ത്രജ്ഞരുടെ അഭിപ്രായത്തിൽ, ഷൂം ദൈവത്തെയാണ് അല്ലെങ്കിൽ കാടിന്റെ വ്യക്തിത്വത്തെ സൂചിപ്പിക്കുന്നു. പദോൽപ്പത്തിയുടെ അടിസ്ഥാനത്തിൽ, ആചാരത്തിന്റെ പേര് ഒരുപക്ഷേ പ്രോട്ടോ-സ്ലാവിക് പദങ്ങളായ šumъ ("ശബ്ദം") അല്ലെങ്കിൽ സുമ ("വനം") എന്നിവയിൽ നിന്നാണ് വന്നത്.
പ്രധാന ഗായകൻ പാവ്‌ലെങ്കോ വടക്കൻ ഉക്രെയ്നിലാണ് വളർന്നത്. ആ പ്രദേശത്തെ നാടോടിക്കഥകളിൽ നിന്ന് പ്രചോദനം ഉൾക്കൊണ്ടതാണ് ഈ ഗാനം.
വീഡിയോ ഗാനം
2021 ജനുവരി 22-ന്, Go_A ബാൻഡിന്റെ YouTube ചാനലിൽ ഗാനത്തിനായുള്ള ഒരു മ്യൂസിക് വീഡിയോ അവതരിപ്പിച്ചു. മൂന്നാഴ്‌ചയ്‌ക്കുള്ളിൽ, അത് 1 ദശലക്ഷം വ്യൂകളിൽ എത്തി. ഒരു ഫോൺ ക്യാമറ ഉപയോഗിച്ചാണ് വീഡിയോ നിർമ്മിച്ചതെന്നും, പ്രകടമായ പാൻഡെമിക് തീമിംഗ് ഉണ്ടായിരുന്നിട്ടും അവരുടെ ഉദ്ദേശം പരീക്ഷണം നടത്തി "ചില തമാശയുള്ള വീഡിയോ ഷൂട്ട് ചെയ്യുക" മാത്രമായിരുന്നുവെന്നും പാവ്‌ലെങ്കോ അഭിപ്രായപ്പെട്ടു. യൂറോവിഷൻ പതിപ്പിന് വേണ്ടി, ചെർണോബിൽ ആണവ നിലയത്തിന് സമീപമുള്ള ഒരു വനത്തിൽ അവർ ഒരു പുതിയ സംഗീത വീഡിയോ ഷൂട്ട് ചെയ്തു.
യൂറോവിഷൻ ഗാനമത്സരം
2021 ഫെബ്രുവരി 4-ന് നടന്ന യൂറോവിഷൻ ഗാനമത്സരം 2021-ൽ ഉക്രെയ്നെ പ്രതിനിധീകരിക്കാൻ ഈ ഗാനം തിരഞ്ഞെടുത്തു, Go_A ദേശീയ ബ്രോഡ്‌കാസ്റ്ററായ UA:PBC ആന്തരികമായി തിരഞ്ഞെടുത്തതിന് ശേഷം. കഴിഞ്ഞ വർഷം, ഉക്രെയ്നിന്റെ ടെലിവിഷൻ ദേശീയ തിരഞ്ഞെടുപ്പിൽ അവർ വിജയിച്ചിരുന്നു. 2020 ലെ മത്സരത്തിന്റെ സെമി-ഫൈനൽ നറുക്കെടുപ്പിലൂടെ നിർണ്ണയിച്ച രാജ്യങ്ങളുടെ അതേ ലൈനപ്പ് 2021 ലെ മത്സരത്തിന്റെ സെമി-ഫൈനൽ അവതരിപ്പിച്ചു. 2021 മെയ് 18 ന് നടന്ന ആദ്യ സെമി ഫൈനലിൽ ഉക്രെയ്നെ ഉൾപ്പെടുത്തി, ഷോയുടെ രണ്ടാം പകുതിയിൽ പ്രകടനം നടത്തി.
ആഭാസം (ചലച്ചിത്രം)
ജുബിത്ത് നമ്പ്രാടത്ത് രചനയും സംവിധാനവും നിർവ്വഹിച്ച് 2018-ൽ പുറത്തിറങ്ങിയ ഒരു മലയാള ചലച്ചിത്രമാണ് ആഭാസം. 'ആർഷ ഭാരത സംസ്കാരം' എന്നതിന്റെ ചുരുക്കപ്പേരാണ് ചിത്രത്തിനു നൽകിയിരിക്കുന്നത്. സ്ത്രീകൾക്കു നേരെയുള്ള അതിക്രമങ്ങളും മലയാളികളുടെ കപട സദാചാരബോധവുമെല്ലാം ചർച്ച ചെയ്യുന്ന ഈ ചിത്രത്തിൽ സുരാജ് വെഞ്ഞാറമ്മൂട്, അലൻസിയർ, ഇന്ദ്രൻസ്, റിമ കല്ലിങ്കൽ എന്നിവർ പ്രധാന വേഷങ്ങളിൽ അഭിനയിച്ചിരിക്കുന്നു. 2018 മേയ് 4-നു ചിത്രം പ്രദർശനത്തിനെത്തി. സെൻസർ ബോർഡ് 'എ' സർട്ടിഫിക്കറ്റു നൽകിയതിനാൽ പ്രദർശനത്തിനെത്തും മുമ്പു തന്നെ ചിത്രം ഏറെ ചർച്ചചെയ്യപ്പെട്ടിരുന്നു.
കഥാസംഗ്രഹം
ബെംഗളൂരുവിൽ നിന്നും കേരളത്തിലേക്കു പുറപ്പെടുന്ന 'ഗാന്ധി' ബസ്സിലെ യാത്രക്കാരിലൂടെയാണ് ചിത്രത്തിന്റെ കഥ പുരോഗമിക്കുന്നത്. ബസിലെ സ്ത്രീകൾക്കു നേരിടേണ്ടി വരുന്ന അതിക്രമങ്ങളും രാത്രിയാത്രയിലെ സുരക്ഷിതത്വമില്ലായ്മയും ചിത്രത്തിൽ അവതരിപ്പിക്കുന്നു. മലയാളികളുടെ കപടസദാചാരബോധത്തെ വിമർശിക്കുന്ന പല സന്ദർഭങ്ങളും ചിത്രത്തിലുണ്ട്. സമകാലിക സംഭവങ്ങളാണ് ചിത്രത്തിന്റെ പ്രമേയം. ==താരനിര ==
പുറം കണ്ണികൾ
വർഗ്ഗം:2018-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഹാസ്യ ചലച്ചിത്രങ്ങൾ വർഗ്ഗം:സ്ത്രീകൾക്ക് എതിരായ അതിക്രമങ്ങൾ
റീജിയണൽ കാൻസർ സെന്റർ
ഇന്ത്യൻ ഗവൺമെന്റിന്റെയും അതത് സംസ്ഥാന സർക്കാരുകളുടെയും സംയുക്ത നിയന്ത്രണത്തിലും ധനസഹായത്തിലും പ്രവർത്തിക്കുന്ന ഇന്ത്യയിലെ കാൻസർ കെയർ ആശുപത്രികളും ഗവേഷണ സ്ഥാപനങ്ങളുമാണ് റീജിയണൽ ക്യാൻസർ സെന്ററുകൾ (ആർസിസികൾ). ഈ സ്ഥാപനങ്ങളിൽ ഓരോന്നും ഒരു നിയുക്ത പ്രദേശം, സാധാരണയായി രാജ്യത്തെ നിരവധി ജില്ലകൾ എന്നിവയെ പരിപാലിക്കുന്നതിനാലാണ് 'പ്രാദേശിക' എന്ന അർഥം വരുന്ന റീജിയണൽ എന്ന പേര് നല്കിയിരിക്കുന്നത്. ഇന്ത്യയിലെ എല്ലാ സംസ്ഥാനങ്ങളിലും കേന്ദ്രഭരണ പ്രദേശങ്ങളിലും ആയി വ്യാപിച്ചുകിടക്കുന്ന 25 കേന്ദ്രങ്ങളുണ്ട്. ആരോഗ്യ കുടുംബക്ഷേമ മന്ത്രാലയത്തിന് (ഇന്ത്യ) കീഴിൽ 1975-ൽ ആരംഭിച്ച ദേശീയ കാൻസർ നിയന്ത്രണ പരിപാടിക്ക് കീഴിലാണ് ഈ സംവിധാനം പ്രവർത്തിക്കുന്നത്. രാജ്യത്തെ 5 നിയുക്ത പ്രദേശങ്ങൾക്കായി 5 RCC കൾ ആരംഭിച്ച് ആണ് പദ്ധതി ആദ്യം ആരംഭിച്ചത്. പിന്നീട് ഈ എണ്ണം ഘട്ടംഘട്ടമായി വർധിപ്പിച്ചു. നിലവിലെ ആർസിസികളുടെ എണ്ണം 25-ലധികമാണ്, കൂടുതൽ പ്രാദേശിക കാൻസർ ആശുപത്രികൾക്ക് ആർസിസി പദവി നൽകാൻ കേന്ദ്രസർക്കാർ പദ്ധതിയിടുന്നു. 2011-ൽ മുഖ്യമന്ത്രി ഉമ്മൻചാണ്ടി തലശ്ശേരി മലബാർ കാൻസർ സെന്റർ റീജിയണൽ കാൻസർ സെന്ററിന്റെ നിലവാരത്തിലേക്ക് ഉയർത്താൻ ശ്രമിച്ചു.
ഇന്ത്യയിലെ റീജിയണൽ കാൻസർ സെന്ററുകൾ
നിലവിൽ കേന്ദ്ര ഗവൺമെന്റ് അംഗീകരിച്ചതും ധനസഹായം നൽകുന്നതുമായ റീജിയണൽ ക്യാൻസർ സെന്ററുകൾ ഇവയാണ്:
ശോധ്ഗംഗ
ഇന്ത്യയിലെ സർവ്വകലാശാലകൾക്കു കീഴിലുള്ള  ഗവേഷണപ്രബന്ധങ്ങൾ ഡിജിറ്റൽ രൂപത്തിൽ ശേഖരിച്ചു വിതരണം ചെയ്യുക എന്ന ലക്ഷ്യത്തോടെ ആരംഭിച്ച ഒരു പദ്ധതിയാണ്  ശോധ്ഗംഗ (Shodhganga). യൂണിവേഴ്സിറ്റി ഗ്രാന്റ്സ് കമ്മീഷൻ തുടങ്ങിയ സ്വയംഭരണസ്ഥാപനമായ ഇൻഫ്ലിബ്‌നെറ്റ് (ഇൻഫർമേഷൻ ആൻഡ് ലൈബ്രറി നെറ്റ്‌വർക്ക്) സെന്ററാണ് ശോധ്ഗംഗയുടെ മേൽനോട്ടം വഹിക്കുന്നത്.
വലത്ത്‌|ലഘുചിത്രം|Logo of Shodhganga
യൂണിവേഴ്സിറ്റി ഗ്രാന്റ്സ് കമ്മീഷൻ (യു.ജി.സി) ഓഫ് ഇന്ത്യയുടെ സ്വയംഭരണാധികാരമുള്ള ഇന്റർ-യൂണിവേഴ്സിറ്റി സെന്റർ ആയ INFLIBNET സെന്റർ ആണ് ഇത് പരിപാലിക്കുന്നത്. അഹമ്മദാബാദിലെ ഗുജറാത്ത് സർവ്വകലാശാലയുടെ ക്യാമ്പസിലാണ് ആദ്യം ഇത് സ്ഥാപിക്കപ്പെട്ടത്. 2013 ജനുവരിയിൽ, ഗാന്ധിനഗറിലെ ഇൻഫോസിറ്റിയിൽ INFLIBNET സെന്റർ അതിന്റെ പുതിയ സ്ഥാപിത കെട്ടിടത്തിലേക്ക് മാറി.
സസ്യങ്ങളിലെ കായിക പ്രവർദ്ധനം
ലഘുചിത്രം വിത്ത്‌ മുഖേനയും സസ്യങ്ങളുടെ കായിക ഭാഗങ്ങളായ ഇല,തണ്ട്,വേര്, കാന്ധം മുഖേന സസ്യങ്ങളിൽ വംശ വർദ്ധനവ്‌ നടക്കുന്നു. ഇത്തരം പ്രവർധന പ്രക്രിയകളെ സസ്യപ്രവര്ധനം എന്ന് പറയുന്നു. ബഡിങ്ങ്, ഗ്രാഫ്റ്റിംങ്ങ്, ലെയറിങ്ങ്, മുതലായ വർധിപ്പിക്കൽ പ്രക്രിയയിൽ ചെറിയ ഉപകരണങ്ങളുടെ സഹായത്തോടെ ചെയ്യുന്ന പ്രവൃത്തിയെ '' സസ്യങ്ങളിലെ കായിക പ്രവർദ്ധനം എന്ന് പറയുന്നു.
വർഗ്ഗം:കൃഷിരീതികൾ
ടവർ ഓഫ് ഹെർക്കുലസ്
വടക്കുപടിഞ്ഞാറൻ സ്പെയിനിലെ സ്വയംഭരണ പ്രദേശമായ ഗലീസിയ യിലെ ഏറ്റവും വലിയ നഗരമായ എകൊറുന യിൽ നിന്ന് ഏകദേശം 2.4 കിലോമീറ്റർ (1.5 മൈൽ) ദുരത്തായി ഒരു ഉപദ്വീപിൽ സ്ഥിതിചെയ്യുന്ന പുരാതന റോമൻ വിളക്കുമാടമാണ് ഹർക്കുലസ് ടവർ (English: Tower of Hercules (Galician and Torre de Hércules). ഇരുപതാം നൂറ്റാണ്ട് വരെ ഫറും ബ്രിഗാന്റിയം എന്നാണ് ഈ ടവർ അറിയപ്പെട്ടിരുന്നത്. ഫറും എന്ന ലാറ്റിൻ പദം ഗ്രീക്ക് ഭാഷയിലെ ഫറോസ് എന്ന പദത്തിൽ നിന്ന് ഉത്ഭവിച്ചതാണ്. 180 അടി -55 മീറ്റർ ഉയരമുള്ള ഈ വിളക്കുമാടം സ്‌പെയിനിന്റെ നോർത്ത് അറ്റ്‌ലാന്റിക് തീരത്ത് നിന്ന് കാണാനാവും. 1900 വർഷത്തെ പഴക്കമുള്ള ഇത് 1791ൽ പുതുക്കി പണിതു. ഇന്ന് ഉപയോഗത്തിലുള്ള ഏറ്റവും പഴക്കമുള്ള വിളക്കുമാടമാണിത്. പബ്ലോ സെർറാനോ, ഫ്രാൻസിസ്‌കോ ലെയിറോ എന്നവർ നിർമ്മിച്ച കൊത്തിപണികളുള്ള ഒരു ഉദ്യാനവും ഇതിനടുത്തുണ്ട്. സെപെയിനിലെ ദേശീയ സ്മാരക സൗധമായ ഹെർക്കുലസ് ടവർ 2009 ജൂൺ 27മുതൽ യുനെസ്‌കോയുടെ ലോക പൈതൃക പട്ടികയിൽ ഇടം നേടിയിട്ടുണ്ട്. സ്‌പെയിനിലെ ഏറ്റവും ഉയരം കൂടിയ രണ്ടാമത്തെ വിളക്കുമാടമാണ് ഹെർക്കുലസ് ടവർ, ഒന്നാമതത്തേത് ഫെരോ ഡി ചിപിയോനയാണ്.
നിർമ്മാണവും ചരിത്രവും
ഹെർക്കുലസ് ടവർ രണ്ടാം നൂറ്റാണ്ടിൽ സ്ഥാപിക്കപ്പെട്ടതാണെന്നാണ് കരുതപ്പെടുന്നത്. എഡി 98 മുതൽ 117 വരെ ഭരണം നടത്തിയ റോമൻ ചക്രവർത്തിയായിരുന്ന സീസർ മാർക്കസ് അൾപിയസ് നെർവ ട്രയാനസ് അഗസ്റ്റസ് -ട്രേജന് കീഴിൽ നിർമ്മിക്കുകയോ അല്ലെങ്കിൽ ഒരുപക്ഷേ പുനർനിർമ്മിക്കുകയോ ചെയ്തു.
0 ഏ. ഡി (വീഡിയോ ഗെയിം)
'''0 ഏ. ഡി''' എന്നത് വൈൽഡ് ഫയർ ഗെയിംസ് രൂപപ്പെടുത്തിയെടുക്കുന്ന ഒരു സ്വതന്ത്ര, ഓപ്പൺ-സോഴ്സ്, ക്രോസ്സ് പ്ലാറ്റ്ഫോം റിയൽ-ടൈം സ്റ്റ്രാറ്റജി ഗെയിം ആണ്. ഇത് ഒരു ചരിത്രപരമായ യുദ്ധവും എക്കോണമി ഗെയിമുമായ ഇത് 500 ബി. സിയ്ക്കും 500 ഏ. ഡിക്കും ഇടയിലെ വർഷങ്ങളിലാണ് കേന്ദ്രീകരിച്ചിരിക്കുന്നത്. വിൻഡോസ്, ഓഎസ് എക്സ്, ലിനക്സ് എന്നിവയിൽ കളിക്കാവുന്ന ഇത് ഒരു ക്രോസ് പ്ലാറ്റ്ഫോമിലുള്ളതാണ്. ഈ ഗെയിം ലക്ഷ്യം വെയ്ക്കുന്നത് പൂർണ്ണമായും സ്വതന്ത്രവും ഓപ്പൺ-സോഴ്സുമാകാനാണ്. ഗെയിം എഞ്ചിന് ജിപിഎൽ2+ ലൈസൻസും ഗെയിം ആർട്ടിന് CC BY-SA യും ആണ് ഉപയോഗിച്ചിരിക്കുന്നത്.
ചരിത്രം
ജൂൺ 2001 ലെ ഏജ് ഓഫ് എമ്പയർസ് II: ദി ഏജ് ഓഫ് കിംഗ്സിന്റെ ആകെത്തുകയായുള്ള ഒരു വകഭേദമായാണ് യഥാർത്ഥത്തിൽ 0 എ.ഡി ആരംഭിച്ചത്. പരിമിതമായ രൂപകൽപ്പനാശേഷികളോടൊപ്പം ടീം അവരുടെ ആശയങ്ങളുടെ അടിസ്ഥാനത്തിൽ പൂർണ്ണമായും സ്വതന്ത്രമായ ഒരു ഗെയിം രൂപപ്പെടുത്താൻ ടീം വളരെപ്പെട്ടെന്നു തന്നെ തിരിഞ്ഞു. ഈ ഗെയിമിന്റെ നിർമ്മാണം 2000 മുതൽ ആരംഭിച്ചതാണ്. യഥാർത്ഥത്തിൽ ജോലികൾ ആരംഭിച്ചത് 2003 മുതലാണ്.
നവംബർ 2008 ൽ നിർമ്മാതാക്കൾ പ്രൊജക്റ്റിനെ ഓപ്പൺ-സോഴ്സ് ആയി പുറത്തുവിടുമെന്ന് പ്രഖ്യാപിച്ചു. ജിപിഎൽ 2+ നു കീഴിൽ 10 ജൂലൈ 2009 ൽ വൈൽഡ് ഫയർ ഗെയിംസ് 0 ഏ.ഡിയുടെ സോഴ്സ് കോഡ് പ്രസിദ്ധീകരിച്ചു. CC BY-SA യ്ക്കു കീഴിൽ ലഭ്യമായ ആർട്ട് കണ്ടന്റ് നിർമ്മിച്ചു.
അവലംബം
വർഗ്ഗം:Crowdfunded video games വർഗ്ഗം:Free software that uses SDL വർഗ്ഗം:Indie video games വർഗ്ഗം:Indiegogo projects വർഗ്ഗം:Multiplayer and single-player video games വർഗ്ഗം:Multiplayer online games വർഗ്ഗം:Open-source strategy video games വർഗ്ഗം:OS X games വർഗ്ഗം:Real-time strategy video games വർഗ്ഗം:Upcoming video games വർഗ്ഗം:Windows games വർഗ്ഗം:വീഡിയോ ഗെയിമുകൾ വർഗ്ഗം:ക്രിയേറ്റീവ് കോമൺസ് അനുമതിപത്രങ്ങൾ ഉള്ള വീഡിയോ ഗെയിമുകൾ വർഗ്ഗം:ഒ.എസ്. ടെൻ ഗെയിമുകൾ വർഗ്ഗം:ലിനക്സ് ഗെയിമുകൾ വർഗ്ഗം:പൗരാണികകാലം പ്രമേയമാക്കിയുള്ള വീഡിയോ ഗെയിമുകൾ വർഗ്ഗം:വിൻഡോസ്‌ സോഫ്റ്റ്‌വെയർ വർഗ്ഗം:വിൻഡോസ് ഗെയിമുകൾ
കാറ്റലാൻ സംഖ്യ
സഞ്ചയനശാസ്ത്രത്തിലെ (combinatorics) ഒരു സംഖ്യാശ്രേണിയാണ് കാറ്റലാൻ സംഖ്യകൾ. സ്വാവർത്തനം ഉൾപ്പെടുന്ന അനവധി എണ്ണൽ പ്രശ്നങ്ങളിൽ ഈ സംഖ്യാശ്രേണി പ്രത്യക്ഷപ്പെടുന്നു. ബെൽജിയൻ ഗണിതശാസ്ത്രജ്ഞനായ യൂജീൻ ചാൾസ് കാറ്റലാന്റെ ബഹുമാനാർത്ഥമാണ് ഈ ശ്രേണിയുടെ നാമകരണം.
n-ആമത്തെ കാറ്റലാൻ സംഖ്യയെ ദ്വിപദ ഗുണാങ്കങ്ങളുടെ സഹായത്തോടെ ഇപ്രകാരം നിർവ്വചിക്കാം:
n=0,1,2,3… തുടങ്ങിയുള്ള ആദ്യത്തെ കാറ്റലാൻ സംഖ്യകൾ ഇവയാണ്:
ഗുണധർമ്മങ്ങൾ
കാറ്റലാൻ സംഖ്യകളെ താഴെ കൊടുത്തിരിക്കുന്ന രീതിയിലും നിർവ്വചിക്കാം:
കാറ്റലാൻ സംഖ്യകൾ താഴെക്കൊടുത്തിരിക്കുന്ന ആവർത്തനബന്ധങ്ങൾ അനുസരിക്കുന്നു:
nന്റെ ഉയർന്ന വിലകൾക്ക് കാറ്റലാൻ സംഖ്യകളുടെ വളർച്ച ഇപ്രകാരമാണ്:
അതായത്, n അനന്തതയോടടുക്കുമ്പോൾ n-ആമത്തെ കാറ്റലാൻ സംഖ്യയുടെയും വലതുഭാഗത്തെ വ്യഞ്ജകത്തിന്റെയും അനുപാതത്തിന്റെ സീമ 1 ആണ്. ഫാക്റ്റോറിയലുകളുടെ സ്റ്റേർലിങ് ഏകദേശനം ഉപയോഗിച്ചും ജനകഫലനം ഉപയോഗിച്ചും ഇത് തെളിയിക്കാം.
n-ന്റെ വില രണ്ടിന്റെ ഒരു പൂർണ്ണ ഘാതത്തിൽ നിന്ന് ഒന്ന് കുറവാകുമ്പോൾ (n = 2k − 1) മാത്രമേ Cn ഒരു ഒറ്റസംഖ്യ ആകൂ, മറ്റെല്ലാ വിലകൾക്കും Cn ഇരട്ടസംഖ്യ ആയിരിക്കും. മാത്രമല്ല, C2 = 2, C3 = 5 എന്നിവ മാത്രമാണ് അഭാജ്യമായ കാറ്റലാൻ സംഖ്യകൾ.
സഞ്ചയനശാസ്ത്രം
സഞ്ചയനശാസ്ത്രത്തിലെ അനവധി എണ്ണൽ പ്രശ്നങ്ങളുടെ നിർദ്ധാരണത്തിൽ കാറ്റലാൻ സംഖ്യകൾ പ്രത്യക്ഷപ്പെടുന്നു. റിച്ചാർഡ് പി. സ്റ്റാൻലിയുടെ Enumerative Combinatorics എന്ന പുസ്തകത്തിന്റെ രണ്ടാം വാള്യത്തിലെ അഭ്യാസങ്ങളിൽ കാറ്റലാൻ സംഖ്യകളുടെ 66 വ്യാഖ്യാനങ്ങളുണ്ട്. ചില ഉദാഹരണങ്ങൾ C3 = 5, C4 = 14 എന്നിവയുടെ സ്പഷ്ടീകരണത്തോടൊപ്പം വിശദീകരിക്കുന്നു:
XXXYYY    XYXXYY     XYXYXY     XXYYXY     XXYXYY. (())    ()          ()     ()  (((ab)c)d)     ((a(bc))d)     ((ab)(cd))     (a((bc)d))     (a(b(cd)))
പഥത്തിലെ ഓരോ കോളത്തിന്റെയും ഉയരങ്ങൾ കൊണ്ടും ഇവയെ സംക്ഷിപ്തമായി പ്രതിനിധീകരിക്കാം:
[0,0,0,0] [0,0,0,1] [0,0,0,2] [0,0,1,1]
[0,1,1,1] [0,0,1,2] [0,0,0,3] [0,1,1,2] [0,0,2,2] [0,0,1,3]
[0,0,2,3] [0,1,1,3] [0,1,2,2] [0,1,2,3]
ജനകഫലനം
മേൽ വിവരിച്ച എണ്ണൽ പ്രശ്നങ്ങളെല്ലാം സെഗ്നറുടെ ആവർത്തനബന്ധം ഉപയോഗിക്കുന്നു എന്ന നിരീക്ഷണമാണ് ആദ്യത്തെ പടി ഉദാഹരണമായി, w എന്നത് രണ്ടിലധികം അക്ഷരങ്ങളുള്ള ഒരു ഡൈക്ക് വാക്കാണെങ്കിൽ അതിനെ ഒറ്റ രീതിയിൽ താഴെക്കൊടുത്തിരിക്കുന്ന രൂപത്തിൽ എഴുതാൻ സാധിക്കും: ഇവിടെ w1, w2 എന്നിവ (ഒരുപക്ഷെ ശൂന്യമായ‌) ഡൈക്ക് വാക്കുകളാണ്. കാറ്റലാൻ സംഖ്യകളുടെ ജനകഫലനത്തിന്റെ നിർവചനമെടുക്കുക സെഗ്നറുടെ ആവർത്തനബന്ധത്തിന്റെ ഇരുഭാഗവും ഘാതശ്രേണികൾ ഉപയോഗിച്ച് വികസിപ്പിച്ചാൽ ജനകഫലനത്തിന്റെ ഈ സമവാക്യം ലഭിക്കുന്നു: ഈ സമവാക്യം ബീജഗണിതമുപയോഗിച്ച് നിർദ്ധരിക്കാം പൂജ്യത്തിനു ചുറ്റും ഈ നിർദ്ധാരണത്തിന്റെ ഘാതശ്രേണി കണക്കാക്കാൻ സാധിക്കും. കാറ്റലാൻ സംഖ്യകളുടെ ജനകഫലനത്തിന്റെ ഘാതശ്രേണിയായതിനാൽ ഇതിന്റെ ഗുണാങ്കങ്ങൾ കാറ്റലാൻ സംഖ്യകളായിരിക്കണം. വർഗ്ഗമൂലത്തെ ഒരു ഘാതശ്രേണിയായി വികസിപ്പിക്കാൻ ഈ അനന്യത ഉപയോഗിക്കാം ന്യൂട്ടന്റെ ദ്വിപദപ്രമേയത്തിന്റെ സാമാന്യവൽക്കരണമുപയോഗിച്ചും അവകലജങ്ങൾ കണ്ടുപിടിച്ച് ടെയ്‌ലർ ശ്രേണി ഉപയോഗിച്ചും ഇത് തെളിയിക്കാം. ഈ സൂത്രവാക്യത്തിൽ y = −4x എന്നു തിരുത്തി c(x) ന്റെ നിർദ്ധാരണത്തിൽ ഉൾപ്പെടുത്തുകയും n ന്റെ വിലയിൽ 1 മാറ്റം വരുത്തുകയും ചെയ്താൽ എന്ന് ലഭിക്കുന്നു. ഈ വ്യഞ്ജകത്തിന്റെ ഗുണാങ്കങ്ങൾ കാറ്റലാൻ സംഖ്യകളായതിനാൽ Cnനുള്ള ഉദ്ദേശിച്ച സൂത്രവാക്യം ലഭിച്ചിരിക്കുന്നു.
ഉഭയക്ഷേപം
ബെർട്രാന്റിന്റെ ബാലറ്റ് പ്രശ്നം നിർദ്ധരിക്കാനായി ആദ്യം ഉപയോഗിച്ച ആന്ദ്രേയുടെ പ്രതിഫലന സൂത്രം അടിസ്ഥാനമാക്കിയാണ് ഈ തെളിവ് (ദെസിരെ ആന്ദ്രേയുടെ പേരിലാണറിയപ്പെടുന്നതെങ്കിലും ഈ രീതി കണ്ടെത്തിയത് ഏബ്ലിയും മിറിമാനോഫുമാണ് ).
n × n ജാലികയുടെ വികർണ്ണത്തിൽ തുടങ്ങുകയും അവസാനിക്കുകയും ചെയ്യുന്ന പഥങ്ങൾ എണ്ണിത്തിട്ടപ്പെടുത്താം. ഓരോ പഥത്തിലും വലത്തേക്കും മുകളിലേക്കും n വീതം ചുവടുകളുണ്ട്. ആകെയുള്ള 2n ചുവടുകളിൽ ഏതൊക്കെ വലത്തോട്ടും മുകളിലേക്കും എടുക്കണമെന്നുള്ളത് നമുക്ക് സ്വതന്ത്രമായി തീരുമാനിക്കാമെന്നതിനാൽ ആകെ ഏകതാനമായ പഥങ്ങളുണ്ടെന്ന് വരുന്നു. അസാധുവായ ഓരോ പഥവും വികർണ്ണം മുറിച്ചുകടന്ന് അതിനു തൊട്ടുമുകളിലായി സമാന്തരമായുള്ള രേഖയിലെത്തുന്നു (ചിത്രത്തിലെ ചുവന്ന മുറിയാത്ത വരകൾ). അതിനുശേഷമുള്ള പഥത്തിന്റെ ഭാഗം ഈ രേഖയ്ക്കു (ഇതിനെ നിർണ്ണായക രേഖ എന്നു വിളിക്കാം) കുറുകെ പ്രതിഫലിപ്പിക്കാം (ചുവന്ന മുറിഞ്ഞ വരകൾ). മുകളിലേക്കും വലത്തോട്ടുമുള്ള ചുവടുകളെ പരസ്പരം മാറ്റുന്നതിന് തുല്യമാണിത്. പഥത്തിന്റെ പ്രതിഫലിപ്പിക്കാത്ത ഭാഗത്ത് വലത്തോട്ടുള്ളതിനെക്കാൾ മുകളിലേക്ക് ഒരു ചുവട് കൂടുതലുണ്ടായിരുന്നു, അതിനുശേഷമുള്ള ഭാഗത്ത് ഒരു ചുവട് കുറവും. രണ്ടാമത്തെ ഭാഗം പ്രതിഫലിപ്പിക്കുമ്പോൾ മുകളിലേക്ക് വലത്തോട്ടുള്ളതിനെക്കാൾ ആകെ രണ്ട് ചുവടുകൾ അധികമുണ്ടെന്നു വരുന്നു. അതായത്, മുകളിലേക്ക് ആകെ n + 1 ചുവടുകളും വലത്തേക്ക് ആകെ n - 1ഉം. പ്രതിഫലിപ്പിച്ച ശേഷം പഥം അതിനാൽ അവസാനിക്കുക (n − 1, n + 1) എന്ന ബിന്ദുവിലാണ്. ഈ ബിന്ദുവിൽ അവസാനിക്കുന്ന എല്ലാ പഥങ്ങളും നിർണ്ണായകരേഖ മുറിച്ചുകടക്കണം എന്നതിനാൽ അസാധുവായ പഥങ്ങൾക്കും (n − 1, n + 1)ൽ അവസാനിക്കുന്ന പഥങ്ങൾക്കുമിടയിൽ ഒരു ഉഭയക്ഷേപം ലഭിക്കുന്നു. അസാധുവായ പഥങ്ങളുടെ എണ്ണം അതിനാൽത്തന്നെ ആണെന്നു വരുന്നു. ആകെ പഥങ്ങളുടെ എണ്ണത്തിൽ നിന്ന് ഈ സംഖ്യ കുറച്ചാൽ കാറ്റലാൻ പഥങ്ങളുടെ എണ്ണം ലഭിക്കുന്നു ഇങ്ങനെ ഉഭയക്ഷേപമുപയോഗിച്ചും കാറ്റലാൻ സംഖ്യകളുടെ സൂത്രവാക്യം കണ്ടുപിടിക്കാം. ഇതിനുപുറമെ ജാലികയിലെ പഥങ്ങളുപയോഗിച്ചും ഡൈക്ക് വാക്കുകളുപയോഗിച്ചും മറ്റനേകം ഉഭയക്ഷേപ തെളിവുകളുണ്ട്.
ഹാൻകെൽ മാട്രിക്സ്
(i, j)ആമത്തെ സംഖ്യ Ci+j−2 എന്ന കാറ്റലാൻ സംഖ്യയായുള്ള n×n സമചതുര മാട്രിക്സിന്റെ സാരണികം എപ്പോഴും 1 ആയിരിക്കും. ഇത് ഒരുതരം ഹാൻകെൽ മാട്രിക്സ് ആണ്. ഉദാഹരണമായി, n = 4 ആകുമ്പോൾ ഇതിനു പകരം (i, j) ആമത്തെ സംഖ്യ Ci+j−1 ആക്കിയാലും സാരണികം എല്ലായ്പ്പോഴും 1 തന്നെ ആയിരിക്കും. n = 4 ആകുമ്പോൾ ഈ രണ്ട് നിബന്ധനകൾ ഉപയോഗിച്ചും കാറ്റലാൻ സംഖ്യകളെ നിർവചിക്കാം.
ചരിത്രം
ബഹുഭുജങ്ങളെ ത്രികോണങ്ങളാക്കി മുറിക്കുന്നതിനെക്കുറിച്ച് പഠിക്കവെ ലെയനാർഡ് ഓയ്‌ലർ പതിനെട്ടാം നൂറ്റാണ്ടിൽ കാറ്റലാൻ ശ്രേണി വിവരിച്ചു. ഹാനോയ് ഗോപുരപ്രശ്നത്തെക്കുറിച്ചുള്ള ഗവേഷണത്തിനിടയിൽ ഈ സംഖ്യകൾക്ക് വലയങ്ങളുള്ള വ്യഞ്ജകങ്ങളുമായുള്ള ബന്ധം കണ്ടെത്തിയ യൂജീൻ ചാൾസ് കാറ്റലാന്റെ പേരിലാണ് ശ്രേണി അറിയപ്പെടുന്നത്. 1887-ൽ ഡീ. ആന്ദ്രേ ആണ് ഡൈക്ക് വാക്കുകളെ എണ്ണാൻ കാറ്റലാൻ സംഖ്യകൾ ഉപയോഗിക്കാമെന്ന് മനസ്സിലാക്കിയത്.
മംഗോളിയൻ ഗണിതശാസ്ത്രജ്ഞനായ മിങ് ആൻ തു 1730-ൽ തന്നെ ചൈനയിൽ കാറ്റലാൻ ശ്രേണി ഉപയോഗിച്ചിരുന്നു എന്ന് 1988-ൽ വെളിവായി.. അദ്ദേഹം തുടങ്ങിവച്ച ഗെ യുവാൻ മി ലു ജീ ഫ (വൃത്തത്തെ ഭാഗിക്കാനുള്ള കൃത്യമായ അനുപാതം പെട്ടെന്ന് കണ്ടുപിടിക്കാനുള്ള രീതി) എന്ന ഗ്രന്ഥം പിന്നീട് ശിഷ്യനായ ചെൻ ജിക്സിൻ 1774-ൽ പൂർത്തിയാക്കുകയും അതിനും അറുപതു വർഷം കഴിഞ്ഞ് പ്രസിദ്ധീകരിക്കുകയുമായിരുന്നു. sin(2α), sin(4α) എന്നിവയെ sin(α) യുടെ ശ്രേണിയായി വിവരിക്കാൻ അദ്ദേഹം കാറ്റലാൻ സംഖ്യകൾ ഉപയോഗിച്ചു.
അവലംബം
വർഗ്ഗം:പൂർണ്ണസംഖ്യാക്രമങ്ങൾ വർഗ്ഗം:സഞ്ചയനശാസ്ത്രം
സിങ്ക് ഓക്സൈഡ്
ZnO എന്ന രാസസൂത്രമുള്ള ഒരു അകാർബണിക സംയുക്തമാണ് സിങ്ക് ഓക്സൈഡ്. ജലത്തിൽ ലയിക്കാത്ത വെളുത്ത പൊടിയാണ് ZnO, ഇത് റബ്ബർ, പ്ലാസ്റ്റിക്, സെറാമിക്സ്, ഗ്ലാസ്, സിമന്റ്, ലൂബ്രിക്കന്റ്സ്, മരുന്നുകൾ, സുഗന്ധദ്രവ്യങ്ങൾ, സീലന്റ്സ്, പെയിൻറുകൾ, ഭക്ഷണപദാർഥങ്ങൾ, ബാറ്ററികൾ, ഫെറൈറ്റുകൾ, ഫയർ റിട്ടാർഡൻറുകൾ, ഫസ്റ്റ്-എയ്ഡ് ടേപ്പുകൾ തുടങ്ങി നിരവധി വസ്തുക്കളിലും ഉത്പന്നങ്ങളിലും ഒരു അഡിറ്റീവ് ആയി ഉപയോഗിക്കുന്നു. പ്രകൃതിദത്തമായി ഇത് സിൻസൈറ്റ് ധാതു ആയി കാണപ്പെടുന്നുണ്ടെങ്കിലും സിങ്ക് ഓക്സൈഡ് കൂടുതലും കൃത്രിമമായി നിർമ്മിക്കപ്പെടുന്നു.
പുറം കണ്ണികൾ
വർഗ്ഗം:സിങ്ക് സം‌യുക്തങ്ങൾ
അന്ന ഹീർ
അന്ന ഹീർ ഒരു സ്വിസ് വൈദ്യനായിരുന്നു. സ്വിറ്റ്‌സർലൻഡിലെ ആദ്യത്തെ പ്രൊഫഷണൽ നഴ്‌സിംഗ് സ്‌കൂൾ സ്ഥാപിക്കുന്നതിൽ അവർ ഒരു പ്രധാന പങ്ക് വഹിച്ചു.
സൂറിച്ചിലെ ആദ്യത്തെ വനിതാ ആശുപത്രിയുടെ സ്ഥാപകരിലൊരാളായിരുന്നു അവർ. 1897-ൽ അവർ ആശുപത്രിയിലെ ചീഫ് ഫിസിഷ്യനായി.
1863-ൽ സുഖപ്രദമായ സാഹചര്യങ്ങളിൽ ജനിച്ച അന്ന ഹീർ, സ്ത്രീകളുടെ ഉന്നത വിദ്യാഭ്യാസത്തോടുള്ള പുരോഗമന മനോഭാവത്തിന്റെ പേരിൽ 19-ആം നൂറ്റാണ്ടിന്റെ അവസാനത്തിൽ അറിയപ്പെടുന്ന ഒരു സ്വിറ്റ്സർലൻഡിലാണ് വളർന്നത്. 1864-ൽ, സൂറിച്ച് സർവ്വകലാശാല അതിന്റെ മെഡിക്കൽ ഫാക്കൽറ്റിയുടെ രജിസ്റ്ററിൽ ആദ്യത്തെ വനിതയായ ഒരു റഷ്യക്കാരിയെ ഉൾപ്പെടുത്തി. 1870-കളോടെ, സൂറിച്ചിലെ പ്രശസ്തമായ മെഡിക്കൽ സ്‌കൂളിൽ സ്വിറ്റ്സർലൻഡുകാരും വിദേശികളും ജനിച്ച സ്ത്രീകളുടെ എണ്ണം വർദ്ധിച്ചു. അന്ന ഹീർ തുടക്കത്തിൽ ഒരു കലാകാരി എന്ന നിലയിൽ ഒരു കരിയറിന് വേണ്ടി പരിശ്രമിച്ചു, മെല്ലെ മെല്ലെ മെല്ലെ അവളുടെ ജീവിതത്തിന്റെ വിളിയായി എത്തി. തീരുമാനമെടുത്തയുടൻ അവൾ തന്റെ ലക്ഷ്യം പിന്തുടരുകയും 1888-ൽ സൂറിച്ച് സർവ്വകലാശാലയിൽ നിന്ന് മെഡിക്കൽ ബിരുദം നേടുകയും ചെയ്തു. സ്വിറ്റ്സർലൻഡിലെ ആദ്യത്തെ വനിതാ ഫിസിഷ്യൻമാരിൽ ഒരാളായി ഹീർ മെഡിസിൻ പ്രാക്ടീസ് ചെയ്യാൻ തുടങ്ങി. രോഗികളുടെ സുഖവും ജീവിതവും പോലും അപകടത്തിലാകാൻ സാധ്യതയുള്ളതിനാൽ, നഴ്‌സിംഗ് ഒരു യഥാർത്ഥ തൊഴിൽ എന്ന നിലയിലേക്ക് ഉയർത്തേണ്ടതുണ്ടെന്ന് ഹീർ നിഗമനം ചെയ്തു. 1896-ൽ, സൂറിച്ചിൽ ഒരു പ്രൊഫഷണൽ നഴ്സിംഗ് സ്കൂൾ സൃഷ്ടിക്കുന്നതിനായി അവർ മറ്റ് രണ്ട് സ്വിസ് വനിതാ ഫിസിഷ്യൻമാരായ ഐഡ ഷ്നൈഡർ, മേരി വോഗ്റ്റ്ലിൻ എന്നിവരോടൊപ്പം പ്രവർത്തിക്കാൻ തുടങ്ങി. തൊഴിൽപരവും സാമ്പത്തികവുമായ തടസ്സങ്ങൾക്കിടയിലും, 1901-ൽ സ്വിസ് നഴ്‌സ് സ്കൂൾ സൂറിച്ചിൽ അതിന്റെ വാതിലുകൾ തുറന്നു. ഉയർന്ന പ്രൊഫഷണൽ നിലവാരം പുലർത്തുന്നതിലൂടെ, അറ്റാച്ചുചെയ്ത വനിതാ ആശുപത്രി ഉൾപ്പെടുന്ന ഈ പരിശീലന അക്കാദമി, സ്വിറ്റ്സർലൻഡിലുടനീളം സമാനമായ മറ്റ് സ്ഥാപനങ്ങൾക്ക് മാതൃകയാകുകയും താമസിയാതെ അന്താരാഷ്ട്ര പ്രശസ്തി നേടുകയും ചെയ്തു.
1901 മുതൽ എസ്‌യു‌പി‌എഫ്‌എസിന്റെ തലവനായിരുന്നു അവൾ സൂറിച്ചിലെ പ്ലെഗെറിൻ‌നെൻ‌ഷൂളിന്റെ തലവനായിരുന്നു. 1918 ഡിസംബർ 9-ന് സൂറിച്ചിൽ സെപ്സിസ് ബാധിച്ച് അവൾ മരിച്ചു.
റഫറൻസുകൾ
വർഗ്ഗം:1918-ൽ മരിച്ചവർ വർഗ്ഗം:1863-ൽ ജനിച്ചവർ വർഗ്ഗം:വനിതാ ഭിഷഗ്വരർ
വലിയ ഷ്രൈക്ക്
ഭക്ഷണം
ഇടത്തരം വലിപ്പമുള്ള ഈ പ്ക്ഷി, വലിയകീടങ്ങളേയും, ചെറിയ പക്ഷികളേയും എലി മുതലായവയേയും ഭക്ഷിക്കുന്നു. ഇവ ഇരയെ മുള്ളിലോ മുള്ളുവേലിയിലൊ തറച്ചു വെച്ചാണ് ഭക്ഷിക്കുന്നത്. thumb|left|
പൊന്നിൽ കുളിച്ച രാത്രി
അലക്സ് സംവിധാനം ചെയ്ത് പുരുഷൻ ആലപ്പുഴ നിർമ്മിച്ച 1979 ലെ ഇന്ത്യൻ മലയാള ചിത്രമാണ് പൊന്നിൽ കുളിച്ച രാത്രി. വിൻസെന്റ്, കൊച്ചിൻ ഹനീഫ, എൻ ഗോവിന്ദൻ‌കുട്ടി, ഉണ്ണിമേരി, വിജയലളിത എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് എ.റ്റി. ഉമ്മർ ആണ്. യൂസഫലി കേച്ചേരി ഗാനങ്ങൾ എഴുതി
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ വർഗ്ഗം:യൂസഫലി കച്ചേരിയുടെ ഗാനങ്ങൾ വർഗ്ഗം:യൂസഫലി-ഉമ്മർ ഗാനങ്ങൾ വർഗ്ഗം:വിൻസെന്റ്
ബാല (നടൻ)
മലയാളം, തമിഴ് സിനിമകളിൽ പ്രവർത്തിക്കുന്ന ഒരു ഇന്ത്യൻ നടനും സംവിധായകനുമാണ് ബാല കുമാർ. 2 മച്ച് (2002) എന്ന തെലുങ്ക് ചിത്രത്തിലൂടെയാണ് അദ്ദേഹം അരങ്ങേറ്റം കുറിച്ചത്. ബിഗ് ബി (2007), സൗണ്ട് ഓഫ് ബൂട്ട് (2008), പുതിയ മുഖം (2009), ഹീറോ (2012), വീരം (2014), എന്ന് നിന്റെ മൊയ്തീൻ (2015), പുലിമുരുകൻ (2016), ആനക്കള്ളൻ (2018), ലൂസിഫർ (2019), തമ്പി (2019) തുടങ്ങിയ ചിത്രങ്ങളിലെ സപ്പോർട്ടിംഗ് റോളുകളിലൂടെ അദ്ദേഹം ശ്രദ്ധിക്കപ്പെട്ടു.
ആദ്യകാല ജീവിതം
സിനിമാ വ്യവസായവുമായി അടുത്ത ബന്ധമുള്ള കുടുംബത്തിലാണ് ബാല ജനിച്ചത്. മുത്തച്ഛൻ അരുണാചല സ്റ്റുഡിയോയുടെ ഉടമയാണ്. അദ്ദേഹത്തിന്റെ പിതാവ് ജയകുമാർ 350-ലധികം സിനിമകളും ഡോക്യുമെന്ററികളും സംവിധാനം ചെയ്തു, സഹോദരൻ ശിവ ദക്ഷിണേന്ത്യൻ സിനിമകളിൽ സംവിധായകനായും ഛായാഗ്രാഹകനായും പ്രവർത്തിച്ചിട്ടുണ്ട്.
കരിയർ
അൻബു (2003) എന്ന തമിഴ് ചിത്രത്തിലൂടെയാണ് അദ്ദേഹം അരങ്ങേറ്റം കുറിച്ചത്. അതിനുശേഷം അദ്ദേഹം നിരവധി മലയാള സിനിമകളിൽ അഭിനയിക്കുകയും വിജയം കണ്ടെത്തുകയും ചെയ്തു. 2009 ലെ പുതിയ മുഖം എന്ന ചിത്രത്തിലെ അഭിനയത്തിന് അദ്ദേഹത്തിന് അഭിനന്ദനങ്ങൾ ലഭിച്ചു. 2014-ൽ അജിത് കുമാർ നായകനായ വീരം എന്ന ചിത്രത്തിലൂടെയാണ് അദ്ദേഹം തമിഴ് സിനിമയിലേക്ക് തിരിച്ചെത്തിയത്. അദ്ദേഹത്തിന്റെ സഹോദരൻ ശിവ സംവിധാനം ചെയ്ത ചിത്രം നിരൂപകപരവും വാണിജ്യപരവുമായ വിജയമായിരുന്നു.
2012-ൽ പുറത്തിറങ്ങിയ മലയാളം ആക്ഷൻ ചിത്രമായ ദി ഹിറ്റ്‌ലിസ്റ്റിലൂടെയാണ് ബാല സംവിധായകനായി അരങ്ങേറ്റം കുറിച്ചത്, അതിൽ അദ്ദേഹം പ്രധാന കഥാപാത്രത്തെ അവതരിപ്പിച്ചു. 2015 ലും 2016 ലും, കാലഘട്ടത്തിലെ റൊമാന്റിക് ചിത്രമായ എന്ന് നിന്റെ മൊയ്തീൻ, ആക്ഷൻ ചിത്രമായ പുലിമുരുകൻ, 2019 ൽ ലൂസിഫർ എന്നിവയിൽ അദ്ദേഹം ശ്രദ്ധേയമായ സഹകഥാപാത്രങ്ങൾ അവതരിപ്പിച്ചു, ഇവ മൂന്നും എക്കാലത്തെയും ഏറ്റവും കൂടുതൽ കളക്ഷൻ നേടിയ മലയാള ചിത്രങ്ങളാണ്.
സ്വകാര്യ ജീവിതം
2010 ഓഗസ്റ്റ് 27-ന് അദ്ദേഹം ഐഡിയ സ്റ്റാർ സിംഗർ -ഫെയിം മലയാളി ഗായിക അമൃത സുരേഷിനെ വിവാഹം കഴിച്ചു. അവർക്ക് 2012 സെപ്റ്റംബറിൽ അവന്തിക എന്നൊരു മകൾ ജനിച്ചു. മൂന്ന് വർഷത്തോളം വേർപിരിഞ്ഞ് ജീവിച്ചതിനു ശേഷം 2019ൽ ഇരുവരും നിയമപരമായി വേർപിരിഞ്ഞു.
നിധി അഗർവാൾ
ഒരു ഇന്ത്യൻ മോഡലും നർത്തകിയും നടിയുമാണ് നിധി അഗർവാൾ (ജനനം: 17 ഓഗസ്റ്റ് 1993). പ്രധാനമായും ബോളിവുഡ്, തെലുങ്ക് ഭാഷകളിലെ ചലച്ചിത്രങ്ങളിലാണ് അഭിനയിച്ചിട്ടുള്ളത്. 2017 ൽ മുന്ന മൈക്കൽ എന്ന ഹിന്ദി ചിത്രത്തിലൂടെ അഭിനയരംഗത്തേക്ക് പ്രവേശിച്ചു. യമഹ ഫാസിനോ മിസ് ദിവാ 2014 മത്സരത്തിലെ ജേതാവാണ്.
ആദ്യകാലജീവിതം
ഹൈദരാബാദിൽ ജനിച്ച നിധി അഗർവാൾ വളർന്നത് ബെംഗളൂരുവിലാണ്. ഹിന്ദി സംസാരിക്കുന്ന മാർവാരി കുടുംബത്തിലാണ് ജനിച്ചത്. എന്നാലും തെലുങ്ക്, തമിഴ്, കന്നഡ ഭാഷകൾ മനസിലാക്കാനും സംസാരിക്കാനും പഠിച്ചിട്ടുണ്ട്. വിദ്യാശിൽ‌പ് അക്കാദമിയിലും വിദ്യാ നികേതൻ സ്കൂളിലുമായിരുന്നു സ്കൂൾ വിദ്യാഭ്യാസം നടത്തിയത്. ബെംഗളൂരുവിലെ ക്രൈസ്റ്റ് യൂണിവേഴ്‌സിറ്റിയിൽ നിന്ന് ബിസിനസ് മാനേജ്‌മെന്റിൽ ബിരുദം നേടി. ബാലെ, കഥക്, ബെല്ലി ഡാൻസ് എന്നിവയിൽ നന്നായി പരിശീലനം നേടിയിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:തെലുഗു ചലച്ചിത്രനടിമാർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:1993-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:ക്രൈസ്റ്റ് യൂണിവേർസിറ്റിയിൽ പഠിച്ചവർ
സിപൈത്തൺ
പൈത്തൺ പ്രോഗ്രാമിങ് ഭാഷയുടെ അവലംബ നടപ്പിലാക്കൽ(reference implementation) അണ് സിപൈത്തൺ. സി (പ്രോഗ്രാമിങ് ഭാഷ)യിൽ എഴുതപ്പെട്ടതും, സിപൈത്തൺ സ്വതേയുള്ളതും, ഏറ്റവും വ്യാപകമായി ഉപയോഗിക്കപ്പെടുന്നതുമായ പ്രയോഗമാണ്. സിപൈത്തൺ ഒരു ഇൻറർപ്രെട്ടർ ആണ്. സി ഉൾപ്പെടെ നിരവധി ഭാഷകളുള്ള ഒരു വൈദേശിക ഫംഗ്ഷൻ ഇൻർഫേസ് ഉണ്ട്, ഇതിൽ പൈത്തണിൽ അല്ലാതെ മറ്റൊരു ഭാഷയിൽ സ്പഷ്ടമായ ബൈൻഡിംഗ് എഴുതുന്നു.
ഡിസൈൻ
ഓരോ സിപൈത്തൺ ഇൻർപ്രെട്ടർ പ്രക്രിയയിലും ഒരു ഗ്ലോബൽ ഇൻർപ്രെട്ടർ ലോക്ക് (ജിഎൽ) ഉപയോഗിക്കുന്ന സിപൈത്തണ് പ്രബലമായ പരിമിതി ഉണ്ട്. ഒരു പ്രോസസ്സിൽ തന്നെ പൈത്തൺ ത്രെഡുകൾ സാദ്ധ്യമാക്കുന്നു. ഒരു മൾട്ടിടാസ്കിങ് ഓപ്പറേറ്റിങ് സിസ്റ്റത്തിലൂടെ കൈകാര്യം ചെയ്യുന്ന സിപൈത്തൺ ഇൻർപ്രെട്ടർ പ്രക്രയിലൂടെ മാത്രമേ ഒരുമിച്ചുള്ള പ്രവർത്തനം സാധ്യമാകുകയുള്ളു. ഇത്തരത്തിലുള്ള പൈത്തൺ പ്രക്രിയകൾ തമ്മിലുള്ള ആശയവിനിമയം സങ്കീർണ്ണമാകുകയും ചെയ്തു, മൾട്ടിപ്രോസസിങ് ഘടകം ഈ പ്രക്രിയ കുറച്ചെങ്കിലും ലഘൂകരിക്കുന്നു. സിപൈത്തണിൽ നിന്നും ജി.ഐ.എൽ(GIL) നീക്കം ചെയ്യണോ വേണ്ടയോ എന്ന കാര്യത്തിൽ കൂടുതൽ ചർച്ചകൾ നടന്നു. സിപൈത്തണിലേക്കുള്ള ഒരു കൂട്ടം "ഫ്രീ ത്രെഡിംഗ്" പാച്ചുകൾ ഗ്രെഗ് സ്റ്റെയിൻ സമർപ്പിക്കുകയും, ഫലപ്രദമായി ജി.ഐ.എല്ലിന് പകരം വയ്ക്കാൻ പറ്റുകയും ചെയ്തു. എക്സിക്യൂഷൻ ഓവർഹെഡ് കാരണം സിംഗിൾ പ്രോസസ് കോഡുകളിലേക്ക് പ്രവേശിച്ചതിനാൽ പാച്ചുകൾ നിരസിക്കപ്പെട്ടു.
വിതരണം
പിന്തുണയ്ക്കുന്ന പ്ലാറ്റ്ഫോമുകളിൽ ഉൾപ്പെടുന്നു:
പൈത്തൺ സോഫ്റ്റ് വെയർ ഫൗണ്ടേഷൻറെ സിപൈത്തൺ പിന്തുണയ്ക്കാത്ത PEP 11 പ്ലാറ്റ്ഫോമുകൾ നൽകുന്നു. ഈ പ്ലാറ്റ്ഫോമുകൾക്ക് ഇപ്പോൾ ബാഹ്യ പോർട്ടുകൾ പിന്തുണയ്ക്കാൻ കഴിയും. ഈ പോർട്ടുകളിൽ ഇവ ഉൾപ്പെടുന്നു:
പുറം പോർട്ടുകൾ പൈത്തൺ സോഫ്റ്റ് വെയർ ഫൗണ്ടേഷൻറെ സിപൈത്തൺറെ ഔദ്യോഗിക പതിപ്പിലേക്ക് ചേർത്തിരിക്കുന്നു. ഇതിൻറെ പ്രധാന ഡവലപ്മെൻറ് സൈറ്റുകളിലേക്ക് ലിങ്കുകളുണ്ട്, പലപ്പോഴും പ്ലാറ്റ്ഫോം നിർദ്ദിഷ്ട പ്രവർത്തനങ്ങ ൾക്കായുള്ള അധിക ഘടകങ്ങൾ ഉൾപ്പെടുന്നു, പിഎസ്പി (PSP) യ്ക്കായുള്ള ഗ്രാഫിക്സ്, സൗണ്ട് എപിഐ എന്നിവ പോലെ എസ്60(S60)ക്കായുള്ള എസ്എംഎസ്(SMS), ക്യാമറ എപിഐ എന്നിവ ഈ പോർട്ടുകളിൽ ഇവ ഉൾപ്പെടുന്നു:
അൺലാഡൻ സ്വാളോ(Unladen Swallow)
അൺലാഡൻ സ്വാളോ സിപൈത്തണിൻറെ ഉത്തമീകരിച്ച ബ്രാഞ്ചാണ്, പൂർണ്ണമായും അനുയോജ്യമായതും കൂടുതൽ വേഗമേറിയതും ആയിരിക്കാനാണ് ഉദ്ദേശിക്കുന്നത്. സിപൈത്തണിൻറെ ഇഷ്ടാനുസൃത അയഥാർത്ഥ യന്ത്ര(Virtual Machine)വുമായി എൽ.എൽ.വി.എം ഉപയോഗിച്ച് നിർമ്മിച്ച ലളിതമായ ഒരു ജസ്റ്റ്-ഇൻ-ടൈം കമ്പൈലർ ഉപയോഗിച്ച് ലക്ഷ്യം നേടുകയാണ് ആണ് ഇതിൻറെ ഉദ്ദേശം. സിപൈ ത്തണിൻറെ അഞ്ചിൽ ഒരു ഘടകം വേഗത മെച്ചപ്പെടുത്തുന്നതിൻറെ ലക്ഷ്യം ഈ പദ്ധതിയിൽ പറഞ്ഞിരുന്നു; പക്ഷേ ഈ ലക്ഷ്യം കൈവരിക്കാനായില്ല.
ഈ പദ്ധതിക്ക് വേണ്ടി ഗൂഗിൾ ആണ് പണം മുടക്കുന്നത്. പ്രോജക്റ്റ് ഉടമകളായ തോമസ് വൗഡേഴ്സ്, ജെഫ്രി യാസ്സിൻ, കോളിൻ വിൻറർ എന്നിവരാണ് മുഴുവൻ സമയ ഗൂഗിൾ ജീവനക്കാർ. എന്നിരുന്നാലും മിക്ക പദ്ധതി സംഭാവനക്ക‌ാരും ഗൂഗിൾ ജീവനക്കാരല്ല. അൺലാഡൻ സ്വാളോ ഗൂഗിൾ കോഡിൽ ഹോസ്റ്റുചെയ്തു.
പൈത്തൺ ഭാഷയെ സംബന്ധിച്ച നിരവധി കാര്യങ്ങൾ പോലെ, അൺലാഡൻ സ്വാളോ എന്ന പേര് ഒരു മോണ്ടി പൈത്തൺ റഫറൻസ് ആണ്, മോണ്ടി പൈത്തൺ ആൻഡ് ദി ഗ്രേറ്റ് ഗ്രേയിൽ എന്ന തമാശ സിനിമയിൽ നിന്നാണ് ഇതിൻറെ ഉൽഭവം.
2010 ജൂലായിൽ, പദ്ധതി നിർജ്ജീവമായി എന്നോ നിർജ്ജീവമായി‌ക്കൊണ്ടിരിക്കു കയാണെന്നോ ചില നിരീക്ഷകർ ഊഹിച്ചു, 2009 മുതൽ ക്യൂ 4 നാഴികക്കല്ലുകൾ ഇതുവരെ പുറത്തുവിട്ടിട്ടില്ല. 2010 ജനുവരിയിൽ അൺലാഡൻറെ മെയിലിങ് ലിസ്റ്റിലെ ട്രാഫിക് 500 സന്ദേശങ്ങളിൽ താഴെയായി. 2010 സെപ്റ്റംബറിൽ 10 ൽ കുറവായി. അൺലാഡൻ പദ്ധതിക്ക് ഗൂഗിളിൻറെ ഫണ്ടിംഗ് നഷ്ടപ്പെട്ടതായി റിപ്പോർട്ട് ചെയ്യപ്പെട്ടിട്ടുണ്ട്. 2010 നവംബറിൽ പ്രധാന നിർമ്മാതാക്കളിൽ ഒരാൾ ഇപ്രകാരം പ്രഖ്യാപിച്ചു."ജെഫ്രിയും ഞാനും ഗൂഗിളിനു വേണ്ടി കൂടുതൽ പ്രാധാന്യം ഉള്ള മറ്റു പ്രോജക്ടുകൾക്കായി സമയം നീക്കിവെച്ചു".
2011 ൻറെ തുടക്കത്തിൽ, പദ്ധതി നിർത്തിവയ്ക്കപ്പെട്ടു എന്ന് വ്യക്തമായി.
ഇതരമാർഗ്ഗങ്ങൾ
അനേകം "ഉൽപാദന നിലവാരമുള്ള" പൈത്തൺ നടപ്പിലാക്കിലുകളിൽ ഒന്നാണ് സിപൈത്തൺ, ജൈത്തൺ(Jython)ഉൾപ്പെടെ, ജാവ വെർച്വൽ മെഷീനു(ജെവിഎം) വേണ്ടി ജാവയിൽ എഴുതിയതും, ആർപൈത്തണിൽ(RPython) എഴുതിയ പൈപൈ(PyPy) സിയിലേക്ക് തർജ്ജിമ ചെയ്യുകയും ചെയ്തു. ഒപ്പം അയൺ പൈത്തണും(IronPython), ഇത് സാധാരണ ഭാഷ ആന്തരഘടനക്ക് വേണ്ടി സി#(സി ഷാർപ്പ്)ൽ എഴുതപ്പെട്ടിട്ടുള്ളതാണ്. നിരവധി പരീക്ഷണ പ്രവർത്തനങ്ങളും ഉണ്ട്.
അവലംബം
വർഗ്ഗം:പൈത്തൺ (പ്രോഗ്രാമിങ്ങ് ഭാഷ)
മിനിയേച്ചർ ഇൻ സെൽഫ് പോർട്രെയ്റ്റ് (അൻഗ്വിസോള, ബോസ്റ്റൺ)
ഇറ്റാലിയൻ കലാകാരിയായ സോഫോനിസ്ബ ആൻഗ്വിസോള വരച്ച ഛായാചിത്രമാണ് സെൽഫ് പോർട്രെയ്റ്റ് ഓഫ് ഇൻ മിനിയേച്ചർ. ഈ ചിത്രം 1556-ൽ വരച്ചതും അതേ സമയം ഒരു മെഡലിൽ ഘടിപ്പിച്ചതുമാണ്. പ്രശസ്ത മിനിയേച്ചറിസ്റ്റായ ജിയുലിയോ ക്ലോവിയോയുടെ കൃതികളെക്കുറിച്ചുള്ള അംഗുസിയോളയുടെ അറിവിനെ അടിസ്ഥാനമാക്കിയാണ് ഫോർമാറ്റ് തിരഞ്ഞെടുക്കുന്നത്. ബോസ്റ്റണിലെ മ്യൂസിയം ഓഫ് ഫൈൻ ആർട്‌സിലാണ് ഈ പെയിന്റിംഗ് സംരക്ഷിച്ചിരിക്കുന്നത്.
ഫ്രീസിയ
''ഫ്രീസിയ ' ഇറിഡേസീ കുടുംബത്തിൽപ്പെട്ട ബഹുവർഷകുറ്റിച്ചെടിയായ ഒരു സപുഷ്പിസസ്യത്തിന്റെ ജീനസാണ്. 1866-ൽ ആദ്യമായി ഈ ജീനസിനെക്കുറിച്ച് വിവരണം നൽകിയത് Chr. Fr.. എക്ലോൺ (1795-1868) ആയിരുന്നു. 1866-ൽ ജർമ്മൻ സസ്യശാസ്ത്രജ്ഞനും ഡോക്ടറും ആയ ഫ്രീഡ്രിക്ക് ഫ്രീസ് (1794-1878) ഇതിനെ നാമകരണം ചെയ്തു. തെക്കൻ ആഫ്രിക്കയുടെ കിഴക്കൻ ഭാഗങ്ങളായ കെനിയയിലും, സൗത്ത് ആഫ്രിക്കയിലും, കേപ് പ്രവിശ്യകളിലും ഭൂരിഭാഗം പ്രദേശങ്ങളിലും ഈ സ്പീഷീസ് കാണപ്പെടുന്നു.
ബാഹ്യ ലിങ്കുകൾ
വർഗ്ഗം:ആഫ്രിക്കയിലെ സസ്യജാലം വർഗ്ഗം:ഇറിഡേസീ
പാലാവാൻ പീകോക്ക്-ഫെസെന്റ്
ഫാസിയാനിഡി കുടുംബത്തിലെ ഇടത്തരം (50 സെന്റീമീറ്ററിനു മുകളിൽ) നീളമുള്ള ഒരു പക്ഷിയാണ് പാലാവാൻ പീകോക്ക്-ഫെസെന്റ് (Palawan peacock-pheasant) (Polyplectron napoleonis). ഈ പക്ഷി പാലാവാനിലെ തദ്ദേശീയ ജനതയുടെ സംസ്കാരത്തിൽ പ്രമുഖമായ സ്ഥാനം വഹിക്കുന്നു. ഫിലിപ്പീൻസിലെ പ്യുവർട്ടോ പ്രിൻസെസ നഗരത്തിന്റെ ഔദ്യോഗിക മുദ്രയിൽ ഈ പക്ഷിയുടെ ചിഹ്നം പതിപ്പിച്ചിട്ടുണ്ട്.
ബാഹ്യ ലിങ്കുകൾ
വർഗ്ഗം:പാലാവാനിലെ പക്ഷികൾ വർഗ്ഗം:പക്ഷികൾ
മരിയ ഹ്രിൻചെങ്കോ
20-ാം നൂറ്റാണ്ടിന്റെ തുടക്കത്തിൽ സജീവമായിരുന്ന ഒരു ഉക്രേനിയൻ ഫോക്ലോറിസ്റ്റായിരുന്നു മരിയ മൈക്കോളൈവ്ന ഹ്രിൻചെങ്കോ (ഉക്രേനിയൻ: Марія Миколаївна Грінченко; 13 ജൂലൈ 1863 - 15 ജൂലൈ 1928, ഉക്രെയ്നിലെ ബൊഹോദുഖിവിൽ). ഉക്രേനിയൻ നാടോടിക്കഥകളുടെ സംരക്ഷണത്തിലും വികാസത്തിലും അവർ ഒരു പ്രധാന പങ്ക് വഹിച്ചു.
അവരുടെ ജീവിതകാലത്ത്, അവർ 100-ലധികം ഉക്രേനിയൻ നാടോടി കഥകളും 1200-ലധികം നാടോടി പഴഞ്ചൊല്ലുകളും ശേഖരിക്കുകയും പ്രസിദ്ധീകരിക്കുകയും ചെയ്തു. ഓപനാസ് മാർക്കോവിച്ച്, ലിയോനിഡ് ഹ്ലിബോവ്, ഇവാൻ ഫ്രാങ്കോ, ബോറിസ് ഹ്രിൻചെങ്കോ എന്നിവരെക്കുറിച്ചുള്ള ഗവേഷണങ്ങളും ഓർമ്മക്കുറിപ്പുകളും അവർ എഴുതിയിട്ടുണ്ട്.
ജീവചരിത്രം
1863-ൽ ബൊഹോദുഖിവിനടുത്തുള്ള മരിയ ഗ്ലാഡിലിന എന്ന പേരിൽ പ്രാദേശിക സർക്കാരിലെ ഒരു ചെറിയ ഉദ്യോഗസ്ഥന്റെ മകളായി ജനിച്ചു. അവരുടെ കുടുംബത്തിന്റെ പദവി അവർക്ക് നല്ല വിദ്യാഭ്യാസം നൽകി. അവർ ചരിത്രവും സാഹിത്യവും നിരവധി വിദേശ ഭാഷകളും പഠിച്ചു. ബോറിസ് ഹ്രിൻചെങ്കോയെ വിവാഹം കഴിച്ച അവർ പിതാവിനൊപ്പം ഖാർകിവ് സർവകലാശാല സ്ഥാപിക്കുന്നതിൽ പ്രധാന പങ്കുവഹിച്ചു.
അവർ ഖാർകിവ് അക്കാദമി അംഗമായിരുന്നു. അക്കാദമിയിലെ അവസാന വർഷങ്ങൾ അവരുടെ ഏറ്റവും സജീവമായ വർഷങ്ങളായി കണക്കാക്കപ്പെട്ടിരുന്നു. അവരുടെ വിദ്യാഭ്യാസ ജീവിതത്തിന്റെ ഈ കാലയളവിൽ അവർ അവരുടെ ആജീവനാന്ത സുഹൃത്തുക്കളെയും പിന്നീട് ലേഖകരെയും കണ്ടുമുട്ടി. അക്കാദമിയിലെ അവസാന നാളുകളിൽ പുതിയ യുവ പ്രിൻസിപ്പലുമായി അവർ അടുത്തു. അക്കാദമി വിട്ടശേഷം, പത്തുമാസത്തെ ഹ്രസ്വകാലത്തേക്ക് അവർ വനിതാ സെമിനാരിയിൽ ചേർന്നു. മോശം ആരോഗ്യം കാരണം പഠനം നിർത്തി.
കരിയർ
1880 മുതൽ ജർമ്മൻ ഭാഷയിലാണ് ഹ്രിൻചെങ്കോ തന്റെ ആദ്യ കൃതികൾ എഴുതിയത്. ജർമ്മൻ ഭാഷയിലുള്ള പ്രാവീണ്യം കൂടാതെ ഉക്രേനിയൻ ഭാഷയും പോളിഷ് ഭാഷയും അവർ സംസാരിച്ചു. താരാസ് ഷെവ്‌ചെങ്കോയും ഇവാൻ ഫ്രാങ്കോയുമാണ് അവരുടെ ആദ്യകാല കവിതയുടെ പ്രധാന പ്രചോദനം. കവിയുടെ ഏകാന്തത, സാമൂഹിക ഒറ്റപ്പെടൽ, ഉക്രേനിയൻ രാജ്യത്തിന്റെ സ്വാതന്ത്ര്യത്തോടുള്ള ആരാധന എന്നിവയുമായി ഇത് ബന്ധപ്പെട്ടിരിക്കുന്നു. അവരുടെ ആദ്യ കവിതാസമാഹാരം 1898-ൽ പ്രസിദ്ധീകരിച്ചു.
1887-1893 ൽ അവർ ക്രിസ്റ്റിന അൽചെവ്സ്കയിലെ ഒരു പീപ്പിൾ സ്കൂളിൽ അധ്യാപികയായി ജോലി ചെയ്തു. അത് ഇന്ന് ലുഹാൻസ്ക് ഒബ്ലാസ്റ്റിൽ സ്ഥിതിചെയ്യുന്നു.
സ്വാധീനങ്ങൾ
ഷെവ്‌ചെങ്കോയെയും ഫ്രാങ്കോയെയും കൂടാതെ, ഹെൻറിക് ഇബ്‌സൻ, എഡ്മണ്ടോ ഡി അമിസിസ്, ലിയോ ടോൾസ്റ്റോയ് എന്നിവരും ഹ്രിൻചെങ്കോയുടെ സൃഷ്ടികളെ സ്വാധീനിച്ചു.
പുറംകണ്ണികൾ
വർഗ്ഗം:1863-ൽ ജനിച്ചവർ വർഗ്ഗം:1928-ൽ മരിച്ചവർ വർഗ്ഗം:ഉക്രേനിയൻ ഫോക്ക്‌ലോറിസ്റ്റുകൾ
മഹാഭാരതത്തിലെ സ്ത്രീ കഥാപാത്രങ്ങൾ
{| class="wikitable" !കഥാപാത്രം !!കുറിപ്പ് ഉത്തരയിൽ അഭിമന്യുവിനു ജനിച്ച പുത്രനായിരുന്നു പരീക്ഷിത്ത്. അതിൽ ദേവിക്കു ജനിച്ച എട്ടാമത്തെ പുത്രനാണ് ഭീഷ്മർ. ഗാന്ധാര രാജാവായിരുന്ന സുബലന്റെ പുത്രി. ആൺപക്ഷിയായിരുന്ന മന്ദപാലനായിരുന്നു. ഇളയ രണ്ടുപേരുടെ അമ്മയുമാണ് മാദ്രി.
പത്നിയാണ്. ഈ ദാമ്പത്യത്തിൽ പിറന്ന പുത്രനാണ് അഭിമന്യു.
വർഗ്ഗം:മഹാഭാരതത്തിലെ കഥാപാത്രങ്ങൾ
നാഘം നൗസത്ത്
നാഘം നൗസത്ത് ഹസൻ (Nagham Nawzat Hasan) ( അറബിക്: نغم نوزات حسن, ജനനം 1978) യസീദി വംശജയായ ഒരു ഇറാഖി ഡോക്ടറാണ്. 2016-ൽ അവർക്ക് അന്തർദേശീയ ധീര വനിതാ അവാർഡ് ലഭിച്ചു.
ജീവിതം
2016 മാർച്ച് 29-ന് "ലിംഗസമത്വം പ്രോത്സാഹിപ്പിക്കുന്നതിനും ലിംഗാധിഷ്ഠിത അക്രമങ്ങളെ ചെറുക്കുന്നതിനും" ഒരു അന്തർദേശീയ ധീര വനിതാ അവാർഡ് നൽകി അവരെ ആദരിച്ചു. യൂറോപ്യൻ സോളിഡാർ ഓർഗനൈസേഷനിൽ നിന്ന് 2014 ജൂണിൽ മനുഷ്യാവകാശ പ്രവർത്തനങ്ങളുടെ പേരിൽ അവർക്ക് സിൽവർ റോസും ലഭിച്ചു. പിന്നീട് ദോഹൂക്കിലെ വിമൻ സർവൈവേഴ്‌സ് സെന്ററിൽ ജോലി തുടരുന്നതിനായി അവർ മടങ്ങി.
ഇതും കാണുക
വർഗ്ഗം:ധീരതയ്ക്കുള്ള അന്താരാഷ്ട്ര വനിതാ പുരസ്കാരം ലഭിച്ചവർ വർഗ്ഗം:1978-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
മെഡിക്കൽ ടോക്സിക്കോളജി
വൈദ്യശാസ്ത്രമേഖലയുടെ ഒരു ഉപവിഭാഗമാണ് മെഡിക്കൽ ടോക്സിക്കോളജി. വിവിധതരത്തിലുള്ള വിഷബാധ, ഔഷധ ഉപയോഗം മൂലമുള്ള പാർശ്വഫലങ്ങൾ തുടങ്ങിയവ നിർണ്ണയിക്കുന്നതിനും തടയുന്നതിനും ഊന്നൽ നൽകുന്ന മേഖലയാണിത്. കടുത്ത വിഷബാധ, അഡ്‍വേഴ്സ് ഡ്രഗ് റിയാൿഷൻ (എ‌ഡി‌ആർ‌), അമിത മരുന്ന് ഉപയോഗം, ലഹരിവസ്തുക്കളുടെ ദുരുപയോഗം, വ്യാവസായിക അപകടങ്ങൾ, മറ്റ് രാസവസ്തുക്കൾ എന്നിവ ഉൾപ്പെടെയുള്ള വിവിധതരം പ്രശ്നങ്ങളുടെ വിലയിരുത്തലിലും ചികിത്സയിലും മെഡിക്കൽ ടോക്സിക്കോളജിസ്റ്റുകൾ ഉൾപ്പെടുന്നു.
മെഡിക്കൽ ടോക്സിക്കോളജി ഒരു മെഡിക്കൽ സബ് സ്പെഷ്യാലിറ്റിയായി അമേരിക്കൻ ബോർഡ് ഓഫ് മെഡിക്കൽ സ്പെഷ്യാലിറ്റികൾ അംഗീകരിച്ചു. ഇതിന്റെ പ്രാക്ടീഷണർമാർ ഫിസിഷ്യൻമാരാണ്, ഇതിന്റെ പ്രാഥമിക സ്പെഷ്യലൈസേഷൻ സാധാരണയായി എമർജൻസി മെഡിസിൻ, ഒക്യുപേഷണൽ മെഡിസിൻ, പീഡിയാട്രിക്സ് എന്നിവയുടെ ഭാഗമാണ്.
റിവർബാങ്ക്
റിവർബാങ്ക്, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സ്റ്റാൻലിസ്ലൌസ് കൗണ്ടി യിലെ ഒരു നഗരമാണ്. 2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ജനസംഖ്യ 22,678 ആയിരുന്നു. ഇത് 2000 ലെ സെൻസസ് പ്രകാരമുണ്ടായിരുന്ന ജനസംഖ്യയായ 15,826 നേക്കാൾ വർദ്ധിച്ചിരുന്നു. 1922 ആഗസ്ത് 23 ന് സംയോജിപ്പിക്കപ്പെട്ട ഈ നഗരത്തിന്റെ ഔദ്യോഗിക മുദ്രാവാക്യം "ദി സിറ്റി ഓഫ് ആക്ഷൻ" എന്നാണ്. മോഡെസ്റ്റോ മെട്രോപോളിറ്റൻ സ്റ്റാറ്റിസ്റ്റിക്കൽ പ്രദേശത്തിന്റെ ഭാഗമാണ് ഈ നഗരം. ഒരു ഫെറി ക്രോസ്സിംഗ് എന്ന നിലയിൽ സ്ഥാപിക്കപ്പെട്ട റിവർബാങ്ക്, സാന്ത ഫെ റെയിൽവേപ്പാത ഇതുവഴി വന്നതോടൊയാണ് നഗരമായി വികസിച്ചത്. ഒരോ ഒക്ടോബറിലും ഈ നഗരത്തിൽ ഒരു ചീസ്, വൈൻ പൊതുപ്രദർശനം നടത്താറുണ്ട്. സ്റ്റാനിസ്ലൌസ് നദിയോരത്തു നിലനിൽക്കുന്നതിനാലാണ് നഗരം റിവർബാങ്ക് എന്നറിയപ്പെട്ടത്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ഹന്നാ മിച്ചൽ
ഒരു ഇംഗ്ലീഷ് സഫ്രഗെറ്റും സോഷ്യലിസ്റ്റുമായിരുന്നു ഹന്നാ മിച്ചൽ (11 ഫെബ്രുവരി 1872 - 22 ഒക്ടോബർ 1956). ഡെർബിഷയറിലെ ഒരു ദരിദ്ര കാർഷിക കുടുംബത്തിൽ ജനിച്ച മിച്ചൽ ചെറുപ്പത്തിൽത്തന്നെ വീട്ടിൽ നിന്ന് ബോൾട്ടണിൽ തയ്യൽക്കാരിയായി ജോലി ചെയ്തു. അവിടെ സോഷ്യലിസ്റ്റ് പ്രസ്ഥാനത്തിൽ പങ്കാളിയായി. സോഷ്യലിസം, സ്ത്രീകളുടെ വോട്ടവകാശം, സമാധാനം എന്നിവയുമായി ബന്ധപ്പെട്ട സംഘടനകളിൽ വർഷങ്ങളോളം പ്രവർത്തിച്ചു. ഒന്നാം ലോകമഹായുദ്ധത്തിനുശേഷം മാഞ്ചസ്റ്റർ സിറ്റി കൗൺസിലിലേക്ക് തിരഞ്ഞെടുക്കപ്പെടുകയും മജിസ്‌ട്രേറ്റായി ജോലി ചെയ്യുകയും ചെയ്തു. പിന്നീട് ലേബർ പാർട്ടി നേതാവ് കെയർ ഹാർഡിക്ക് വേണ്ടി പ്രവർത്തിച്ചു.
ആദ്യകാലജീവിതം
1872 ഫെബ്രുവരി 11 ന് ഡെർബിഷയർ പീക്ക് ഡിസ്ട്രിക്റ്റിലെ ഹോപ് വുഡ്‌ലാന്റിലെ ആൽപോർട്ട് കാസ്റ്റിലുകളുടെ താഴെയായി ഒരു ഫാം ഹൗസിലാണ് ബെന്നമിൻ, ആൻ വെബ്‌സ്റ്റർ എന്നിവരുടെ മകളായി ഹന്ന വെബ്സ്റ്റർ ജനിച്ചത്. ഒരു കർഷകന്റെ മകളായ അവർ ആറ് മക്കളിൽ നാലാമനായിരുന്നു. സൗമ്യതയുള്ള അവരുടെ പിതാവ് അവളെ വായിക്കാൻ പഠിപ്പിച്ചെങ്കിലും വെബ്‌സ്റ്ററിന് ഔപചാരിക വിദ്യാഭ്യാസം അനുവദിച്ചില്ല. അമ്മയ്‌ക്കൊപ്പം വീട്ടുജോലികൾ ചെയ്തു ഹന്ന വീട്ടിൽ താമസിച്ചു.
ഗാർഹിക മേഖലയിലെ ലിംഗ അസമത്വത്തെക്കുറിച്ച് മിച്ചൽ നേരത്തെ തന്നെ ബോധവാനായിരുന്നു. അവിവാഹിതരായ കുട്ടികൾ ഉണ്ടാകാതിരിക്കാൻ, തന്റെ ചുറ്റുമുള്ള പെൺകുട്ടികൾ "കർഷകരായ ആൺകുട്ടികളുമായുള്ള" ചെറുപ്രായത്തിലുള്ള വിവാഹങ്ങളും അവർ നിരീക്ഷിച്ചു. അതേ വിധി ഒഴിവാക്കാൻ അവർ ആഗ്രഹിച്ചു. പിന്നീട് അവർ തന്റെ ആത്മകഥയിൽ പറഞ്ഞു തന്റെ അമ്മ മോശം സ്വഭാവമുള്ളവളും അക്രമാസക്തയായ സ്ത്രീയും ആയിരുന്നു. ചിലപ്പോൾ തന്റെ കുട്ടികളെ തൊഴുത്തിൽ ഉറങ്ങാൻ പ്രേരിപ്പിച്ചു. 13 വയസ്സുള്ളപ്പോൾ അവർ ഒരു അപ്രന്റിസ് ഡ്രസ് മേക്കറായി. അവരുടെ ദരിദ്ര കുടുംബത്തിന് അധിക പണം സമ്പാദിച്ചു. ഗ്ലോസോപ്പിൽ, അവരുടെ യജമാനത്തി പ്രായമായ ഒരു വികലാംഗ തയ്യൽക്കാരി, മിസ് ബ്രൗൺ ആയിരുന്നു. മിച്ചൽ തന്റെ സമീപനം അമ്മയിൽ നിന്ന് വ്യത്യസ്‌തമാണെന്നും "ആ ജോലിയും സന്തോഷകരമാകാം" എന്ന് സൗമ്യമായി പഠിപ്പിച്ചുവെന്നും മിച്ചൽ എഴുതി.
14-ാം വയസ്സിൽ, അമ്മയുമായുള്ള വഴക്കിനെത്തുടർന്ന്, അവർ വീട് വിട്ട് തന്റെ സഹോദരൻ വില്യമിനും കുടുംബത്തിനുമൊപ്പം ഗ്ലോസോപ്പിൽ താമസിക്കാൻ പോയി. പത്തൊൻപതാം വയസ്സിൽ ലങ്കാഷെയറിലെ ബോൾട്ടണിലേക്ക് താമസം മാറി. അവിടെ അവർ ഒരു ഡ്രസ് മേക്കറായി ജോലി കണ്ടെത്തി. ഗാർഹിക സേവനത്തിലും ആഴ്ചയിൽ പത്ത് ഷില്ലിംഗ് സമ്പാദിക്കുകയും ചെയ്തു.
വിവാഹവും സോഷ്യലിസവും
ബോൾട്ടണിൽ, മിച്ചൽ തന്റെ വിദ്യാഭ്യാസം മെച്ചപ്പെടുത്താൻ തുടങ്ങി. യഥാർത്ഥത്തിൽ ഒരു അദ്ധ്യാപികയാകാൻ ആഗ്രഹിച്ചു. അവൾക്കുണ്ടായിരുന്ന ഒരു ജോലി, ഒരു സ്കൂൾ മാസ്റ്ററുടെ വീട്ടിലായിരുന്നു. അയാൾ അവളുടെ പുസ്തകങ്ങൾ കടം വാങ്ങാൻ അനുവദിച്ചു. അവർ സോഷ്യലിസ്റ്റ് പ്രസ്ഥാനത്തിൽ ഏർപ്പെടുകയും ഷോപ്പ് തൊഴിലാളികൾക്കായി ആഴ്ചയിൽ കുറഞ്ഞ മണിക്കൂറും അര ദിവസത്തെ അവധിയും (വേതനത്തോടെ) സംസാരിക്കുകയും ചെയ്തു, വസ്ത്ര വ്യവസായത്തിലെ സ്ത്രീകളുടെ തൊഴിൽ സാഹചര്യങ്ങൾ മോശമായ വേതനവും വ്യവസ്ഥകളും മാത്രമല്ല ഉൾക്കൊള്ളുന്നുവെന്ന് അഭിപ്രായപ്പെട്ടു. കർശനമായ നിശ്ശബ്ദതയും പിഴയും "ഒരു സ്ത്രീയുടെ നേർത്ത ചുണ്ടുകളാൽ നടപ്പിലാക്കിയതാണ്".
അവൾ താമസിച്ചിരുന്ന വീട്ടിൽ, ഗിബ്ബൺ മിച്ചൽ എന്ന തയ്യൽക്കാരന്റെ കട്ടറെ അവൾ കണ്ടുമുട്ടി. അവർ രണ്ടുപേരും റിച്ചാർഡ് പാൻഖർസ്റ്റിന് അറിയാമായിരുന്നു. കിൻഡർ സ്കൗട്ട് മേഖലയിലുള്ള അദ്ദേഹത്തിന്റെ താൽപ്പര്യത്തെ പിന്തുണച്ചു. വിവാഹത്തെക്കുറിച്ച് അവൾ ജാഗ്രത പുലർത്തിയിരുന്നെങ്കിലും, അവളുടെ കുടുംബാംഗങ്ങളെക്കുറിച്ചുള്ള അവളുടെ നിരീക്ഷണങ്ങളിൽ നിന്ന്, യുവ ദമ്പതികൾ രണ്ടുപേരും സ്വന്തം വീടിനായി കൊതിച്ചു. അവർ 1895-ൽ ഹേഫീൽഡ് പാരിഷ് പള്ളിയിൽ വച്ച് വിവാഹം കഴിച്ചു. ചാരനിറത്തിലുള്ള വസ്ത്രവും അതിനു ചേരുന്ന വെൽവെറ്റ് തൊപ്പിയും ധരിച്ച ഹന്ന, അവൾ ഒരു മകനെ പ്രസവിച്ചു, ഫ്രാങ്ക് ഗിബ്ബൺ മിച്ചൽ 1896-ൽ. ഈ പ്രസവത്തിന്റെ പ്രയാസവും കൂടുതൽ കുട്ടികളെ ദാരിദ്ര്യത്തിലേക്ക് കൊണ്ടുവരാനുള്ള വിമുഖതയും കാരണം, ഇനി വേണ്ടെന്ന് മിച്ചൽ തീരുമാനിച്ചു. അവളും അവളുടെ ഭർത്താവും ഗർഭനിരോധന മാർഗ്ഗം ഉപയോഗിക്കാൻ സമ്മതിച്ചു. പിന്നെ കുട്ടികളുണ്ടായില്ല. അവരുടെ മകനോടൊപ്പം, അനാഥയായ ഒരു മരുമകളെയും മിച്ചെൽസ് പരിപാലിച്ചു.
അവലംബം
വർഗ്ഗം:1872-ൽ ജനിച്ചവർ വർഗ്ഗം:1956-ൽ മരിച്ചവർ
നേരം പുലരുമ്പോൾ
കെ.പി. കുമാരൻ സംവിധാനം ചെയ്ത് 1986 ൽ പുറത്തിറങ്ങിയ ഒരു മലയാളചലച്ചിത്രമാണ് നേരം പുലരുമ്പോൾ. മമ്മൂട്ടി, മോഹൻലാൽ, രമ്യ കൃഷ്ണൻ, കെ.പി.എ.സി. ലളിത എന്നിവർ പ്രധാന വേഷങ്ങളിൽ അഭിനയിച്ചിരിക്കുന്നു. ജോൺസൻ സംഗീതസംവിധാനം നിർവ്വഹിച്ചിരിക്കുന്നു. നടി രമ്യ കൃഷ്ണന്റെ ആദ്യചിത്രമായിരുന്നു ഇത്.
പുറം കണ്ണികൾ
വർഗ്ഗം:ഇന്ത്യൻ ചലച്ചിത്രങ്ങൾ
മീൻകൊത്തി
പക്ഷികളിൽ ചെറുതുതുടങ്ങി ശരാശരിവലിപ്പം വരെയുള്ളതും, ജലാശയങ്ങളോട് ചേർന്ന് ജീവിക്കുകയും ചെയ്യുന്ന Coraciiformes നിരയിൽ വരുന്ന ഒരുകൂട്ടം പക്ഷികളാണ് മീൻകൊത്തികൾ. ഇന്ദുചൂഡന്റെ കേരളത്തിൽ പക്ഷികൾ എന്ന പുസ്തകത്തിൽ ഇവയെ പൊന്മാൻ എന്നും ഇതിനെ വിശേഷിപ്പിച്ചിട്ടുണ്ട്.
ലോകത്ത് 90ഓമം തരം മീൻകൊത്തികളുണ്ടെങ്കിലും കേരളത്തിൽ പ്രധാനമായും 8 ഇനങ്ങളാണ് കണ്ടുവരുന്നത്.
വർഗ്ഗം:പക്ഷികൾ